text:
MINILIK WARRA HABASHAA – HITLER AFRIKAA-TI
Dubbiftoota mandhee tanaa jaalatamoo fi kabajamoo, mee kunoo hardha immoo waayee dubbii mataduree kanaa irrattin waa isiinii dhiyeessa. Akkan kana irratti waa jedhu kan na kakaase, waggaa dhibbaffaa du’aatii Minilik faashistichaa sababeeffachuun: duula ginni-bittee, iliitoonni fi jalaa-jaleewwan warra Habashaa keessumaa kan warra Amaaraa uummata Oromoo irratti adeemsisaa jirani. Hubaddhaa barri amma keessa jurru kun bardhibbee 21-ffaa dhaa! Dirreen duula warreen kanaa inni hangafni kan irratti tahaa jiru Oromiyaa dhaa! Jarri duula hamaa fi fokkisaa kana uummata, sabaa fi biyya Oromoo irratti oofaa jiran kun: “tokko taanetoo Toopphiyaa warra Wayyaanee harkaa baafnee ijaarranna” nuun jedhuu!
Yaa Oromoo, yaa uummatoota Kibbaa, yaa addunyaa dubbii akkanaa kana maal jenneetoo himna? Maal jenneetoo barreessina? Waan hundaafuu, dursinee seenaa faashisticha warra Amaaraa, seenaa Hitler Afrikaa kana keessaa hamma tokko wajjumaan mee haa ilaallu!
SEENAA OLLUMMAA OROMOO FI WARRA HABASHAA
Iliitonnii fi barreessitoonni gita-bittee Habashaa seenaa ofii akka fedhanitti dhiyeeffachuu dandayu. Garuu, seenaan isaanii garri irra caalu kan sobaa fi dharaan laaqame. Isaan sobuufis, seenaa ofii sobaan lallaaqufis “mirga qabu“. Garuu, seenaa sobaan lallaaqame kana nutti fe’uuf mirga wayiituu hin qabani. Seenaa Habashaa isa ifumatti sobaan lallaaqamee keessaa inni tokko, Minilik Lammaffaan isaanii kun “Toopphiyaa tokkoomse” kan jedhu. Minilik Biyya Habashaa tokkoomsun, kunis isa Teediroosi fi Yohaannis faa jalqaban fiixaan-baasuun isaa dhugaa dha. “Toopphiyaa tokkoomsuun” isa soba. Ammoo, impaayera Toopphiyaa jedhamtu saba Oromoo fi uummatoota Kibbaa: Afaar, Kafichoo, Kuulloo-Kontaa, Walaayitaa, Hadiyyaa, Sidaama, Gedewoo, Koonsoo, Moochaa, Gimiraa fi warreen hafan hedduu humna meeshaa waraanatiin qabatee koloneeffachuun empaayera Toopphiyaa jedhamtu ijaaruuun isaa mirkana.
Sana dura guruu, uummanni Habashaa (Amaaraa-Tigree) fi uummanni Oromoo akka uummatoota ollaalee tahaniitti bardhibbee hedduu wal-cinaa jiraatanii jiru. Wal-cinaa jiraachuun kunillee kan lolaa fi nagaan walmake ture. Bardhibbee fi jaarraawwan hedduu uummanni Oromoo Habashoota daangaa isaa cabsanii itti-dhufan ofirraa ittisaa ture. Ofirraa ittisuu kanaaf garuu, inni ollaalee isaa irraayyis tahee, baargama cewuun meeshaa waraanaa fi loltuu alagaa barbaacha hin dhamaane. Isaan garuu, baargama cewuun kan biraa hafee, bardhibbee 17-ffaa faa keessallee loltuuwwan Porchugaal dhibba danuu of-cinaa hiriirsaa turani. Haatahu malee, uummata Oromoo jilbeeffachiisuu fi dachee Oromiyaa taakkuu takkallee qabachuu hin dandeenye. Garuu, walakkeessa jaarraa 19-ffaa irraa kaasee maqaa Kiristaanummaa isaanitiin humnoota Oroppaa oggaa sanii: Biritaaniyaa Guddoo, Faransaa, Ixaaliyaa fi Rusiyaa irraa meeshaa waraanaa fi loltuuwwan argachuun waraana waggaalee 31 (1868 – 1899) fudhate booda Oromiyaa dagabaafachuu (koloneeffachuu) dandayanii jiru.
LAFARRAA DUGUUGGII MINILIK UUMMATA OROMOO IRRATTI ADEEMSISE
Barreessitoonni Habashaa sobaa fi dharaan waayee Minilik “Toopphiyaa Tokkoomsuu” faa nutti odeessuu dandayu. Garuu, dhugaa fi dhugoon lafa jiru inni hojii fi gocha Hitler naazichaa Oromoo irratti adeemsisuu isaati. Mee duguuggii warraanni isaa, abbootiin duulbantiiwwan (“Raasonni“) isaa Oromoota: Walloo, Darraa, Salaalee, Gullallee, Aabbuu, Galaan, Gimbichuu, Ada’aa, Bachoo, Sooddoo, Walisoo, Ammayyaa, Kuttaayee, Caboo, Noonnoo, Caliyaa, Daannoo, Iluu Galaan, Gaamoo Jibaat, Jimma Raaree, Iluubbaa Booraa faa irratti oofan maqaa dhoofnetuma, gara waraana inni mataan isaa bantii waraanaa tahuun gaggeesseetti haa ceenu. Kanas lamaan tokko callaa: isa kan Oromoo Arsii fi Oromoo Barentuu gabaabinaan haa ilaallu!
Waggaalee torba guutuu waraanni Minilik kan gariin isaa isuma Minilikiin durfame, Oromoota Arsii irratti oofe. Ammoo, gichilloonni Oromoo Arsii akka nama tokkootti hiriiruun ofirraa faccisuun ofirraa deebisaa turani. Waraana kana garii isaa irratti Minilik mataan isaa yeroo xiqqoof boojiyamuu jalaa baye. Ammoo, duula isa bara 1886 irratti waraanni Minilikii fi wasiila isaa Raas Dargeen durfame, meeshaa waraanaa isa ammayyaa Oroppaa irraa argateen itti-dhufe. Oromoon Arsii “Amaarris Amaaara duraanii miti! Meeshaan waraana isaaniis isa duranii miti!” kan jedhe: Minilik meeshaa waraanaa kan Oroppaa rifeensa mataa isaa irraa hamma qeensa miila isaatti hidhate, kaarta-qartuu fi riqicha-tolchituu Oroppaa, leenjiftuu fi gorsituu waraanaa isaan Faranjii, phaaphasii Habashaa taabota bachisee fannoo rarraafatee Minilik cinaa gaangee irra taa’etoo dhumaatii Oromoo kana eebbisu duraa-dubaan of-cinaa qaba ture. Oromoon Arsii garuu, meeshaa waraanaa isa kan Oromoo fi kutannoo biyya ofiiti fi bilisummaa ofiitii du’uu san malee, wanni inni qabu hin turre.
Waraana fokkisaa fi jibbisiisaa kana irratti Oromoonni Arsii, leenconni sanyii leencaa akka okaatti haamamani. Isaan waraana irratti dhumuu irraa hafanii boojiyaman, Raas Dargeen tarree galchisiisee guyyaa tokko duwwaa namoota 12 000 harka isaanii irraa cirsiisuun morma isaaniitti rarraasise. Kana kan barreessee nutti dabarse Oromoos miti; Faranjiis miti. Seena-tarreessituu Minilik kan Gabra-Sillaasee jedhamu, isa Minilik duukaa-deemee waa barreessu san ture. Hubaddhaa harka-muraan kun isa booda bowwaa Aannoleetti tahee mitii! Gara boodaa immoo Oromoota “silaa duulli raawwatee“, “silaa biyyi keenya qabamee” jedhanii erga gara qeyee ofiitti deebiyuun bubbulanii, warri Minilik ganda gandaan waamsisanii, afaan qawwee itti-qabuun gayyaasanii Aannoleetti dubartoota kuma sadii ol (3 000) tahan irraa harma, akkanuma dhiirota kuma hedduun lakkaawaman irraa harka-mumursiisani. Kun mee isa Hitler naazichi uummata Yuudaa irratti adeemsise sanaa gadii mitii! Isa akkanaa kana Waaqatti, uummatoota Afrikaa fi addunyaatti iyyachuu malee, akka kun deebiyee nutti hin dhufneef, tokkummaa keenyaaa fi qabsoo bilisummaa keenyaa sonaan jabeeffachuu malee maal goona?
Waraanni Habashaa kan Minilikii fi phaapphasii Habashaatiin durfame, inni meeshaa waraanaa ammayyaa hidhatee loltuu 20 000 hidhachiise, Oromoo Barentuu kan Carcar irraa hanga gooroo Meettaa Calanqootti deemu haleelaa ture san ofirraa ittisaa Calanqoo dhaqqabe. Oromoonni Afran Qalloo akka nama tokkootti hiriiruun Calanqootti biyya isaanitiif, lubbuu isaanii takkittii san kennuuf yaa’ani. Kana biraa kuteeyyuu obbolummaa fi walmararfannoof jecha, uummata Adaree kan amiira isaanitiin durafamee fi obbolaa Oromoo Sumaalota keessaa garii of-cinaa hiriirsanii gayyaa’ani. Hubadhaa waraanni Oromoo kun meeshaa Oromoo kan duudhaa: eeboo, shootala, furrisa, gaachana, hablee fi mancaa faa malee homaa hin qabu turee! Tahus qeerransoonni Afran Qalloo, qeerransoonni sanyii qeerransaa biyya abbaa gadaa fi biyya haadha siiqqeef jecha, guyyaa guutuu waraana Minilik isa meeshaa Oroppaa hidhate san dura dhaabatanii kan dhume dhumee, kan hafe boojiyame. Gooroon Calanqoo sun dhiiga Oromootiin lafa goggogaa mitii haroo fi hara fakkaate. Minilik naazichi Afrikaa asittis akkuma Arsiitti godhe san harka bojiyamtoota Oromoo mumursiise. Itti-dabaluun funyaani fi gurra namoota irraa cirsiise. Phaaphasiin Habashaa sunis: “maqaa abbaatiin, maqaa ilmaatiin, maqaa hafuura qulqulluutiin!”, jechaa akkuma isa bowwaa Aannolee eebbisee sana isa gooroo Calanqoo kanas eebbise.
Sana booda Oromoon Barentuu, Arsii, Tuulamaa, Walloo, Gujii, Maccaa fi kaan lafni lafee isaa tahe irraa fudhatamee gabbaarii tahe. Kaan qabamee gabaa biyya keessaa fi biyyoota alaatti gurgurame. Kana hojii fi gochi Minilik warra Amaaraa, kana gochi naazicha Afrikaa kan Minilik jedhamuu! Namicha akkanaa kana, bineessicha garaan bineessaa kana, naazicha sammuu fi hojiin naazii kana kunoo amma iliitonni Amaaraa: “inni goota keessanii fudhaddhaa” nuun jedhu. Raajii dha; akkamitti dhaloonni fi barri gara duubaatti deema?
LAFARRAA DUGUUGGII MINILIK UUMMATOOTA KIBBAA IRRATTI ADEEMSISE
Uummanni Oromoo duris kophaa isaa dagabaafattoota Habashaatiin hin gabroomfamne. Hardhas kophaa isaa mitii manneen hidhaa impaayerittii keessatti kan argamu. Saboota, sablammiiwwanii fi uummatoota Kibbaa kanneen lakkoofsaan baay’ee tahan wajjin dirree waraanatti cabe. Ammallee isaan wajjin Karchalleewwan impaayerittii keessa jira. Lafarraa duguuggiin suukkaneessaan Minilik bineensichi garaan bineensaa Oromoo irratti adeemsise uummatoota obbolaa Oromoo isaan Kibbaa hedduu isaanii irrattis adeemsifamee jira. Waraana Minilikii fi dhibee namaa-sa’aa kan isaan wajjin Oromiyaa seeneen uummanni Oromoo kumaa-kitilaan dhumee, lakkoofsa uummatichaa kitila kudhan irraa gara kitila shaniitti gadi-bu’ullee, humna heddummina lakkoofsa isaatitiin kunoo ammallee numa jira. Garuu, uummatoonni Kibbaa gariin isaanii dhumaatii sana irraa hafuu hin dandeenye. Kan waa hafanillee hardha lakkoofsi isaanii daran xiqqaa dha. Mee amma dubbii keenya gabaabsachuuf jecha, waayee uummatoota obbolaa Oromoo keessaa kan sadan isaanii callaa akka fakkeenyaatti waa haa mildhannu!
Akkuma Minilik mataan isaa phaaphasii Habashaa of-dukaa buusuun Oromoo Arsii fi Oromoo Barentuutti duule san, inni waraana Habashaa gaggeessuun uummata Walaayitaatti duule. Uummanni Walaayitaa keenyaa inni boonaa fi seenaa boonsisaa qabu kun, biyya isaa guutuu irratti waltahuun waraana warra Habashaa isa ibidda tufaa namaa-sa’aa, lafaa-marga gubaa deemuu san dura gore. Torban sadii guutuu waraana faashistootaa kana ofirraa ittise. Gandeen Walaayitaa barbadaawanii, uummanni Walaayitaa biyya isaa guutuu irratti akka dullacha masqalaatti gorra’ame. Mootiin Walaayitaa seena-qabeessichi sun, Xoonaan: “silaa nu fixanii, mee sanyumaafillee namni kiyya waa haa-hafu” jechuun harka kennate. Minilik, phaaphasiin Habashaa fi jeneraalonni Habashaa: sabbata, shaashii fi uffata baaqqee faa funyaan ofiitti marachuun hamma daangaa Walaayitaa dabranitti adeemaa turani. Foolii reeffa uummata obbolaa keenyaa isa akka hoolotaatti qalamuun torban lamaa faa ture sanitu Habashoota dabarsuu dide. Yaa uummata Afrikaa, yaa uummata Afro-Ameerikaa kanaan maal jetta? Kan hunda caala nama dhibu, waraanni Minilikiin durfame sun inni bowwaa Aannoleetti Oromoota irratti harma-muraa fi harka-muraa adeemsise sun, inni gooroo Calanqootti dhiiga Oromootiin dacheen haroo akka taatu godhe sun, uummata Walaayitaa isa ajjeese fi isa madayee lafa ciisu san gadi-jedheetoo dhiiga isaa xuuxxachuu sani! Mee yaa Waaq, Minilik faa uumaa ilmoo namaa irraayyi gara bineessa daggalaatti of-geeddaran moo? Kun hojii fi gocha Hitler naazichaa kan hin taane, maaltu taharee?
Waraana warra Minilik bara dheeraa ofirraa-ittisaa uummatoota turan keessaa inni tokko uummata Kafichoo ti. Ofirraa-ittisa kana irraa kan ka’een uummanni obbolaa Oromoo kun, Kaficho sonaan lafarraa duguugame. Warri Minilik uummata Kafichoo dhibbayyaa 65 (“65%”) akka fixan nu Oromootanii mitii, obbolaa keenya Kafichootanii mitii, barreessitoota Biyya Faranjii-tiin (Oroppaatiin) galmeeffameeti jira. Akkanuma uummanni Diimee dhibbayyaan 70 lafarraa duguugameeti jira. Kana irraa kan ka’een hardha lakkoofsi uummata Kafichoo keenyaa 400 000 callaa yoo tahu, kan Diimee immoo 800 (dhibba saddeet) callaa dha. Kana irratti lafa uummatoota Kibbaa fi Oromoo dhibbayyaa 70 irraa fudhachuun uummatoota bilisaa fi birmada turan kana gabbaarii fi gabra taasifatani. Lafa uummatoota Kibbaa fi kan Oromoo isa fudhatame kana keessaa dhibbayyaan 30 bataskaana isaanii, kan Ortodoksiitiif kenname. Kanaaf, bataskaanni Habashaa akkuma Raas Daargee fi Raas Masfiin faa abbaa-lafaa isa olaanaa ture.
Kana bira dabree uummatoonni kun akka bineeyyii dagalaatti adamsamuun qabamanii gabaa biyya keessaa fi biyyoota alaatti heddumminaan gurguramaa turani. Minilik mataan isaa abbaa-gabraa fi daldaltuu gabraa isa olaanaa ture. Ennaa uummata Walaayitaa gabroomfatee qeyee isaatti deebiyu, Walaayitoota akka gabraatti qabate 3 000 ooffatee gale. Kan biraa hafee loltuun warra Habashaa inni dassiibnillee (“common soldier“) Walaayitoota lamaa-sadii gabra godhachuun fudhatee biyya ofiitti deebiye.Uggum yaa Waaq! Minilik abbaa-gabraa fi daldaltuu gabraa kanatu, Minilik harma-mursiisaa fi harka-muriisaa kanatu, Minilik dhiiga ilmoo namaa dhugsiisaa kanatu, Minilik lafarraa duguugaa fi duguugsisaa uummata Diimee fi Kafichoo fayitu “jagnaa fi goota” nuuf tahuun, ayyaanni waggaa dhibba isaa kabajamuuf deema jechaa dha. Abadan ammas warri Habashaa lafarraayyi nu duguugu malee, otoo nuti jirruu kun dachee Oromoo irratti hin tahu!
XUMURA DUBBII
Yaa Oromoota alaa-manaa jaalatamoo fi kabajamoo, kunoo ergan kanaa olitti hamma tokko waa isiniif dhiyeessee mee ammammoo kanaa gadittan waan nu Oromoota, ee nu Oromoota harmi akaakileewwan teenyaa fi harki abaabileewwan keenyaa mummuramee, maal-maal faa gochuun akka nu irraa eegamu waa lafa-kaayuuf yaala. Raajii Waaqaa, safuu namaa akkamitti namni mataan isaa fayyaalessa tahe, namni sammuun isaa waa yaadu, nama harma harmee teetii fi harka abbilee keetii mummure san: “inni jagna keetii fudhaddhu” siin jedha? Akka amma dhagayaa jirruutti iliitonni Amaaraa waayee kanaa irratti, jechuun waayee du’iisa Minilik kan waggaa dhibbaa ayyaaneffchuu irratti alaayyis, biyyaayyis dibbee rukuchaa jiru. Kunoo jara kanatti erga waggaa sadiyiitii asii, oddokabreen isaanii sun itti-ka’uun lafaan isaan dhaddhayaa jira. Keessa kutaniituu nuti oddokabree isaanii kana hoo’isuun, akka isaan waliin finfina (“xabala“) dhaqnu fedhu. Nuti harkatu nu hanqate malee, silaa akka amantii Waaqeffannaatti “dhalli namaa marti” obboleessa ofiitii, jarreen maraatan kana finfina Finfinnee faa mitii gara hospitaala Qarree Kolfee (“Amaanu’eel“) sana isaan geessinaayyu!
Jibbi hamaan daangaa hin qabnee fi maqa-xureessiin hamaan isaan amman tana uummata Oromoo fi saba Oromoo irratti oofaa jiran, isaantu hin beekne malee, Oromoota alaa-manaa tokko taasisaa, Oromummaa fi adeemsa walabummaa Oromiyaa kana caala akka cimsatan gochaa jira. Xurree qalloo hamma qaajjisa rifeensaa geessu, kan isaan wajjin walqixxummaan bulluuf waa jirtu wayiillee amma kunoo akkuma jirutti jirma sibiilatiin cufaa jiru. Kanaaf, nuti Oromoonni waltaanee Oromummaa keenya daran cimsachaa, karaa bilisummaa keenyaa daran qulqulleeffachaa Oromiyaa boruu ishii walaboomte san, hardhuma gadameessa impaayerittii isaanii keessatti akka daran jabeeffannu nu taasisaa jiru. Kana irratti “hayyee itti-cimaatii itti-fufaa” jechuu malee, wanni biraa kan isaaniin jennu hin jiru. Otoo hin beekin bilisummaa fi walabummaa keenyaaf nu kakaasaa akka jiran ganamumaan beekuu qabuuyyu. Waan hundaafuu, mee armaan gadittan dubbii cimtuu tana jala harriquuf wanneen tokko tokko isiniif tarreessa:
1) Dhalawwan Oromoo dhiiraa-dubartiin, jaarsaa-jaartiin, gayeessaa-gayeettiin, shamaraa-dargaggeessi hundi alaa-manaa waltahuun tokkummaa ofii isa ammaa caala cimsatanii tarkaanfachuu qabu! Walmararfachuu fi walii-nahuun, waldhagawuu fi walgargaaruun, walii-iyyuu fi walii-birmachuun, waljajjabeessuu fi gamtaan hojjachuun amma yeroon isaa! Hardhuma waamichi isaa!
2) Hayyoonni Oromoo alaa-manaa dhugaa fi dhugoo seenaa keessaa gaggaragalchuun, wanneen Minilik naazichi Afrikaa uummata Oromoo fi uummatoota Kibbaa irratti adeemsise Afrikaa teenyaa fi addunyaaf dhiyeessuu qabu! Isaanis, Oromoonni biroos mammaaksa Oromoo isa: “abbaan iyyu malee, ollaan namaa hin birmatu“, jedhu san sa’aa takkoofillee dagachuu hin qabani!
3) Dureewwan Oromoo tokkoomanii uummata Oromiyaa galaana Abbayyaa kana karaa hundumaan: kakaasuu, ijaaruu, gurmeessuu, walitti-qindeessuu fi karaa maraan hindachiisuu qabu! Kana immoo seenaa keenya keessaa dureewwan Oromoo warra Waladaa Maccaa-Tuulamaa isaan bara Hayila-Sillaasee san irraa akka fakkeenyyaatti fudhachuutu mishaa taha.
4) Otoo lubbuun teenya jirtuu ayyaanni Minilik faashistichaa kun dachee teenya irratti hin kabajamu! Warri gocha Minilik isa kaleessaa faarsuu fi kabajuuf kurfaawu kun boru gocha Minilik bowwaa Aannolee, gooroo Calanqoo, baddaa Gullallee, Biyya Walaayitaa fi Biyya Kafichoo faa irratti adeemsise san deebisee gochuuf waan irraa deebiyuu mitii, uummanni Oromoo kana fashalsuuf karaa maraan of-qoppheessuutu kan nama baasu taha!
5) Siidaan Minilik naazichaa fi kanneen biroo kan Teediroosi fi kan weerartoota kaanii magaalaawwan Oromiyaa keessaa bubuqqifamuu dha qabu! Akkanuma manneen barumsaa, hospitaalonnii fi daandiiwwan maqaalee yakkamtoota Habashaa kanaan waamaman jijjiiramuu qabu! Dursee Minilik sangaa fardaa Oromoo irraa boojiyate san yaabbatee wiirtuu Shaggarii fi wiirtuu Oromiyaa kan tahe, Birbirsa keessa (“Piyaassaa“) dhaabatu sun hatattamaan buqqifamuu qaba! Kun waamicha dubartoota Oromoo Aannoleetti harmi irraa cicciramee fi waamicha dhiirota Oromoo Aannolee fi Calanqootti harki irraa mummuramee ti!
6) Walii-tumsuu fi walirratti du’uun sun: ee onneen Ilaansoo Halloo fi Abbishee Garbaa, kan Firrisaa Abbaa-Foggii fi Leenjisaa Diigaa faa, kan Biiftuu Amoosaa fi Tufaa Munaa faa kan deebitee nu keessatti cimtu kunoo amma! Yaa Oromoo koo nuti onnee fi seexaa: Elemoo Qilxuu fi Jaarraa Abbaa-Gadaa, Waaqoo Guutuu fi Magarsaa Barii, Nadhii Gammadaa fi Guutamaa Awaas, Hayila-Maaram Gammadaa fi Taaddoo Birruu, Alamuu Qixxeessaa fi Maammoo Mazammir, Jaatanii Alii fi Baaroo Tumsaa faa, kan Saartuu Yusuufi fi Raggaatuu Roobaa, Leelliftuu Leellisaa fi Lalisee Nadhii faa qabnawoo, ekeraalee isaanitu nu bira ijaajjuun nu jajjabeessaa jirawoo wanni duubatti deebinuuf tokkollee hin jiru. Yaa Oromoo amma gayeen gayee-dhaa karaa hundaan cimnee walchimsuun garuma fuulduraatti haa tarkaanfannu! Ilaa, lafarraayyi duguugamnee dhumna malee, bilisummaa fi walabummaa Oromiyaa irraa kakuu-dhaa, laguu-dhaa duubatti hin deebinu!
==================== // ====================
* Taammanaa Bitimaa: gurree@web.de
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
3 Comments »
-
True Ethiopian said,
—–The Struggle is Now Between the Fake Ethiopians (Habesh) and the True Ethiopians (Kush)!—–
Surprisingly the Habesh try to call themselves as TRUE Ethiopians, while at the same time denying their Cushitic identity. If they are not Cush, they can not claim the more than 3000 years history of the Cushitic kingdom and Cushitic civilizazion. They symbolize their identity as Habesh (bas’tards or mixed) as a result of the Saaba-Solomon legend. They all want to be seen as diqala (bas’tard) just like the Menelik-I (“the diqala son of Saaba and Solomon”). Now this Habesh (Abyssinians) are used by their Western bosses to colonize the True Ethiopians by proxy. To cover or mask their evil deed, the Western politicians advised them to take the name Ethiopia, instead of Abyssinia. Just like the Markto thieves do, when they want to claim others’ property, the Habesh now cry 24/7 and tell us that they are the “genuine Ethiopians”. They even dare to decide who is Ethiopian and who is not, acting as certificate providers. I must say, now it is a time for the True Ethiopians (the Cushites) to rise up and show the Fake Ethiopians, who they really are. In fact, now, the Abyssinians are the colonizers of the Ethiopians. All Ethiopians must rise up together and liberate themselves from this Abyssinian colonization. In order to dismantle this Abyssinian empire (usually mis-named as Ethiopian empire), it is now a right time for the ODF and the OLF to think about fostering EDF (Ethiopian Democratic Front) and ELF (Ethiopian Liberation Front) respectively, in order to accomodate all the colonized Cushites. Both the EDF and the ELF then will be inclusive of all the democratic forces and the liberation fronts from all the Cushitic nations in order to fight for their freedom from the Abyssinian system of domination. The struggle between the colonizer Fake Ethiopians and the colonized True Ethiopians should continue till Ethiopia will be liberated from Abyssinia.
-
Qaanqee Qubee said,
Obbo Taammana,
Barreeffama gaarii kanaaf galatoomi! Yaadii fi ibsi barreeffama kana keeysa jiru dhugaa irrattikan hundaa’e waan ta’eef Oromoof hiika guddaa qaba.
Ummati yaadota akkasii kan Afaan Oromoon barreeffaman sirriitti dubbisuun barbaachisaadha.
Nagaan.
-
Mootii Qixxeessaa said,
Barruun Obboo Taammanaa Bitimaa dhimma OROMOO fi OROMIYAA laalu waa nuqaabachiisuf tattaaffii bal’aa yaroo dheeraaf gochaa jira. Dugumayyuu dhiyeessii barruu Obboo Taammanaa Bitimaa keessaan seenaa, aadaa, duudhaa fi amantii keenya kan ganamaa sana hedduu dha hubanne.
Barruu amma ilmaan habashaa summii bulgicha minilikiin dhibaman nutti tufaa jiran ofirraa ittisuun barbaachisaa ta’uu hakeekkachiisu kanaanis yaada anniisaa qabutu dhiyaate. Gootonni abbootiin keenya kabajaa biyyaa fi enyummaa issaanif jecha wareegamni gootummaa isaan baasan gurra dhaloota keenyaa kana keessaa iyyee onnee keenya ripxee midhaan hirmii nyaachuuf heyyamte xiiqii gumaa baas wareegama Gullallee, Aannolee, calanqoo fi bakkeen biroo akkasumas wareegamoota sanaa as gootonni kenyaa dhufaa darbaa kanafalaa turaniitif akka kakaatu onnachiisa barruun kun.
Namni akka xiiqiin gumaa baafachuu keessa issaa waxaluuf seenaa beekuu qaba. Seenaan amma barruu Obboo Taammanaa kana keessaan dubbifame kun nama onnee qabuuf xiiqii gumaa baasii keessatti horuuf ga’aa ol malee xiqqaa miti. Kan biraa hafee namni harmeewwanii fi abbootiin issaa lakkoofsaan 12000 ta’an harkii fi harmi irraa muramee mormi fannifame dhagayee diina kana raawwate gumaa bahuurra wajjin chaachuu fi wajjin jiraachuuf filannoo yaadu gatata malee nama guutuu ta’uu hin danda’u. Biyya abbaa issaa dhiigni abaabilee fi akaakilee issaa itti dhangala’ee olaantummaa diinaatin irraa qabame deebifachuuf wareegama barbaachisu kanfaluurra waliigaltee ilmaan summii Minilikiin dhalatanii sanuma deebisanii nuwaga’uuf gugguufan barbaacha dhama’uun qaanii fi salphina ammam hulfaatu akka ta’e barruu kana keessaan hubachuun nama hin gaddu.
Kanaaf Waamicha Barruun Obboo Taammanaa dhiyeesite kana fudhannee tokkummaan humna horachuun Biyya abbaa keenyaa OROMIYAA harkatti deebifachuun diraqama duraa ta’a. Etoophummaa dhugaa ummata kuush ammatte deebisanii jaaruuf ojjachuun sanaa olittuu humna tokkummaa Aafirikaa jaariuuf hojjachuun OROMIYAA humna kanaaf ta’u qabdu dursinee harkaa qabaachuu nufeesisa. Obboo Taammanaaf galata guddaan Qaba.
QM
Write Your Comment Below.
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
Use the "Report Comment" link under each comment to report an inappropriate comment.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.


c: text/html

text:
QABSOON OROMOO “CHAAMPIYOONS LIIGII” MITII!
Y.G(2005)*
Mooraa qabsoo oromoo keessatti haala qabatamaa gaggeeffamaa jiru Namni hin hubatiin, Farda yaabbatee jiru, lafa irra haa gulufuu, lafa jedhee boolla irra haa gulufuu kan adda hin baafanneen wal fakkaata. bara 2012 xumurree kana keessa, karaa miidiyaalee gara garaa, waan Intarneeta irratti Viidiyoon, sagaleedhaan, barreeffamaan tamsa’an hundumaa daawwatee fi dhaga’e ykn amma danda’e hordofee xiinxala mataa isaa kennuuf, isa hin rakkisu. faallaa kanaa ammo, arrabsoof ykn jibba Namoota dhunfaaf qaban irraa ka’anii, Qabsaa’ootaa fi Qabsicha Ilmaan oromoo meeqa itti wareegaman biyyeetti makan yennaa argus, jarraa kana keessa nama akkasii qabnaa? jechuun, fageenya namichi irra jiru ilaalefii gadduun hin hafu.
Ani Namoota har’allee boolla arbsoo keessaa lallabaa jiraniif waan gabaabduu tokkon hawwaaf. keessattu Namoota muraasa Diyaaspooraa ofiin jedhanii, beekumsii sammuu isaan gara-dabarsee, har’allee geeddaramu dadhabaniif. Gootitti Qabsooftuu Asilii Oromoo wal ga’ii OSA irratti kan dubbatten dhaamaaf. “Halagaan Gaashee jettanii, walii keessan Obboo/Gaashee waliin jechuu akkamiin dadhabdan”? kan jette. Beektoonni ykn hayyoonni galma sana keessa turan deebii maalii akka laatanii fi haasaa Asilii Oromoon akka malee cabuu dhaga’een jira.
Dubbii hamtuun nu qabdee jirtu, Qabsoon gaggeeffamu jabaachuu fi dhiisuun akka jiruttii ta’ee, Obboo/Gaashee waliin jedhanii wal dhaggeeffachuu fi wareegama umurii fi lubbuu ummata isaaniif kennaniif galata wal dhabsiisuu, kana irras dabree, ilaalchaan adda ta’uu qofaan halagaa Ummata keenyaa guyyaa saafaa fixaa jiru caalaa wal jibbuudha. tarii qabsoo gaggeessinu keessa karoora yeroo dheeraa fi gabaabaa jedhame wanni taa’u haa jiraatu haa dhiisuu hin beeku. garuu, Ilaalchi siyaasaa amma Ummata kana keessatti utubamaa jiru, yeroo isaatti odoo eegalamee ta’ee kan har’a seenne keessa hin jirru ta’a. yaadi isaa jiraate, sagantaa yeroo dheeraa fi gabaabaa ba’uu keessatti, Dantaa ummata keenyaa dhugeessuuf, karaa kamiin sochoonu? tarsiimoo maalii qabaannu? karaa diina dagachiifnee wayitti baanu nu barbaachisa moo nu hin barbaachisuu? jedhanii yaadu dhisutu rakkoo har’aa waliin akka falmiinu nu taasisaa jira. Kun ammo Addunyaa keessaa nu irratti qofaa kan eegalame ykn nu qofaa danqee kan jiru miti. Kan daandii qabsoo saba isaaf falmuu irra tarkaanfate maraa kan mudateedha. Kan isaan irraa baratamu yoo jiraate, rakkoo kana kan hiikkatan, wal ajjeessanii kan sirreeffatan akkuma jiran, wal dhaggeeffachuun kan hiikkatanis akka jiraniidha. Nuuti amma karaa lameen kana keessaa tokko qabachutti kan xiyyeeffanne fakkaata.
Sadarkaa akkasii irra wayita jirru kanatti, waa’ee maalii waliif barreessinu? maaliin wal sirressinu? miidiyaa irratti haala akkamiin walitti dubbannu? Ilmaan abbaa tokko ilaalchaan adda baanuus galiin keenya Ummata keenyaaf akka ta’uttii maaliin walii gallu? qabsaa’oota keenya maal akeeknu? wal ga’ii yoo nu waaman waan isaan nuun jedhan qofaa dhaggeeffannee gallamoo, amma nuuf jedhanii qabsaa’anitti yaada hegareef tolu maaf hin laannuf? wayita yaada kenninuuf, dogoggorri fedhee iyyuu jiraatu, nu dura dammaqanii qabsoo kana utubuu isaaniif kabajaa kenninee ta’uu hin qabuuyii? qaamaa qalbii wareegama amma bu’aa qabsoon kun nu argamsiisee keessaa qooda qaban kabajanii fi isa itti aanu bareechuuf isa kaleessaa irraa baratanii, wal dura dhaabbachu irra, wal ta’ani diina dura akka dhaabbataniif jajjabeessu hin wayyu? jennee of gaafannee of sirreesinee, isaaninis qajeelachuutu adeemsa ammaa waliin wal fudhatamoo, Daandii Ilmaan Oromoo gammachiisaa jiru danquuf jibba kaleessaa kaafneema xibaaruu nu wayya?
Qabsoon Oromoo wareegama hedduutu itti kafalamaa jira. Lubbuun, Qabeenyaan, qalbiin, humni Ummata miliyoonaa itti wareegamaa jira. Qabsoon akka shaapiyoonsi liigii isa beekaniifis, isa hin beekneefis iyyaa olanii kan keessaa galan miti. Qabsoon, kan goolii galchu miliyoonaan akkuma bitan, qabsaa’oota kan maallaqaan bitan miti. Dhaabbilee siyaasaa oromoo giddutti sochiin ykn ummata hawwaachuuf sochiin taasisan akka chaamoiyoosi liigii dorgomsiisuuf bakkee mijataa irra arreedaniis mitii. waan hundi amala mataa isaa qaba. Wal dorgommiin siyaasaa obbolaa lamaanii gidduu hangamuu jiraatu, dantaa ofii keessaa kan qaban moosisuuf obbolaan akka wal ajjeesan taasisuun oromummaa irraa kan maddu natti hin fakkaatu.
Haasaa kaleessaa fi har’aa mee xiinxalaa !
- “Qabsoo oromoof gufu guddaan Qabsaa’oonni tokkummaa dhabuudhaa” jedhee namni katabaa ture ykn dubbatee hundeessitoota Qabsichaa salphisaa ture, har’a ammo, gaaffii Ummataaf deebii laachuu wayita eegalaa jiranitti, “araarri kun dhugaa hin fakkaatu. Ummata hawwaachufii ykn WMO tu isaan dammaqisee” jechuun, dhuguma Oromummaaf dhaabbachuu irraa maddaa? bara kana halagaan Qooqa keenyaan nuun olitti katabaa jiraachuu irraa waan shakkamu jiraatus, daandii itti jiranu jabeessuuf kan yaadame natti hin fakkaatu. Ani araarri gaggeeffamu guutummaatti akka hojiin mul’atu quba qabaadhee odoo hin taane, waan barbaannu argchuuf, daddaaqamuu odoo hin taane, waan ummata ofiif ta’u, fedhii dhuunfaa tokkollee keessa odoo hin galchiin, daandii qajeelaa argisiisuu ykn jajjabeessuu, Ilmaan abbaa tokko giddu garaagarummaa ilaalchaa jiraachuu jechuun, oromummaan gargar ba’uu akka hin taane hubachiisuu, Ummata Dimokiraasii dantaaf bitanne odoo hin taane ykn isa kaan irratti cubbuu raawwachuuf golgaa godhachuuf kan ergifanne odoo hin taane, umamaan kan beeknu ta’uu maaliif hin mirkaneessinu ! jennee maaliif karaa qulqulluun wal hin qeeqnu?
- Hogganoonni, miseensoonni, deeggartoonni yeroo gara garaa ykn waggaa dheeraaf kan dubbachaa jiran, ilaalchi har’a bakka lamatti wal qoode kun, wal keessa taa’uun rakkoo uumu dubbatan. Diyaaspooraan kana irratti yaada isaa hin laatiin hin jiru. waan hin katabamiin, hin dubbatamiin hin turre. Har’a wooo? Ilaalchi kun lameen nagaadhaan adda ba’ee Ummatichaaf banaa wayita ta’utti, “warra maqaa qal xureessu, warra olola oofu, garee akksii jedhanii wal salphisuun eessaa dhufee? kaleessa kaayyoo jijjiiranii, dantaa isaaniif … jechaa kan turan, haala amma keessa jirruun, maaliif dabaluun barbaachise. Yoomittu akka chaapiyoonsi liigitti iilaallee, maaliyaa garee deeggarru uffannee katabuuf yoomittu jarjarre? yaada dhuufaa jennee eegallee ykn yaada ijaaraa kennuuf karaa eegallee, karaa irra katabnu hundumaa dibbee kaleessaa dhawaa irra fiigna yoo ta’e, kan kale irra deebine jennamoo, haaraa uumne jenna? dibbee kaleessaa dhawuun kasaaraa lama qaba natti fakkaata. inni tokko of tilmaamsiisuu ta’a. inni lammadaa ammo dhaloota har’aa tuffachuu ta’a. sadafaa yoo daballe ammo, ummata ofiif yaadanii odoo hin taane, fedhii ofii irratti hundaa’uu argisiisa.
- Hoggana Jabaatu dhibee:- mata dureen kun adeemsa amma jiruun akkaataa itti wal simu naaf hin galu. Kana malees, Hoggana haaraa kan jedhamu ajandaa eenyu akka ta’e ilaaluun barbaachisadha natti fakkaata. Hogganoota dhaabaa miti, hundeessitoonni hundi isaanii laafinni jiraachuu fi dubbachuu isaanii, guyyuu dhaga’aa jirra. kana malees, karaa sirnaa gadhiisuun illee akka danda’amu midiyaalee irratti ni ibsan. Ani akkan amanutti, hogganni jiru jabaa odoo ta’ee iyyuu, har’a ykn qabsoon waggaa 40, 20 ykn 30 tti gadi bu’a jedhee hin yaadu. kana yeroo biraan itti deebi’a. waa’ee hogganummaa wayitan kaasu kan har’aa irra dhaabbannee maal jechuutu nu irra jiraa? kan jedhu irratti qofa xiyyeeffadhee ta’uu naaf hubadhaa. Har’a Hoggana laafaa ykn qabsoon waggaa 40 harkifateen dubbatamaa ture, akka jabaatu taasisuuf hoggana jijjiiruun furmaata dhumaatii jedhees hin yaadu. yoo kana ta’e, hogganni haaraan qabsoo tokko jedhee kan gara fuula duraa herreegee eegalamoo, isuma jirutti fufa. Isa jiruttii fufsiisuuf wal xureessuu, wal fonqolchuun furmaata miti. Ati ABO miti anadha jechuus hin barbaachisu. Alaabaa ilamaan oromoo kumaantamaan itti wareegaman salphisanii halgaa kaleessa nu fixetti galuus miti. Kun kan ta’u karaa seeraa qofaadha. Kanaan ala kan jiru ammo, humni nu hojjachiisuu didee jedhuu fi toftaa haaraa waggaa 40 gabaabsuu baafannee waan jedhaniif laafinni jedhamu har’a kaasuun, hojiidhaan odoo ta’ee namaaf gala natti fakkaata. isa araara dura tureen laafina qabaa jennee yaadina yoo ta’e, isa araara boodas walitti makamuuf deemu hojiidhaan odoo hin argiin, akkamiin har’as komee keenya itti fufna? ammatti dhaabbilee siyaasaa oromoo Biyya alaa jiran irra jireessi, hundeessitoota qabsichaan hogganamaa jiran. Kan halagaatti galeen ala. Kanaaf yaadaan dorgomsiifnee, hoggana irraa buufna yennaa jennu maal jechuu keenya akka ta’e of gaafachuun heddu, hedduu barbaachisaadha.
- Holola wal-irratti oofuu ykn maqaa wal xureessuu:- mata dureen kunis Mooraa qabsoo oromoo ititu irraa jibba qabaachuun ykn kan yeroo koo kun hin taane amma akkamiin ta’a? kanneen jedhaniin kan dubbatamu malee, ajandaa har’aaf jarjaranii kan dubbatanii miti. Waa’ee hololaa otoo hin kaafnee, Hololli ykn maqaa xureessuunii fi yaada wal irratti kennuun garaagarummaa guddaa qabaachuu hubachuu barbaachisa. Hogganni ABO, WMO sagantaan isaa kana jedhee abbaan dhimmaa kan keewwate yoo irra deebi’ee, kun hololaa miti. WMOnis, sagantaan ABO kanadha jedhee kaa’ee, karaan kun akkasii yoo jedhee deeggartoota isaaf ibse, kun hololaa miti. maqaa xureessus miti. Deeggaraa ofii hubachisuudha. Dhimma kana irratti sirni gadaa waan addunyaanu hin beekne meeqa nu hubachiisa. Waa’ee hololaa dubbachuuf holola oofuun mataa isaa, ani nama siyaasaati nama ofiin jedhu irraa hin eegamu.
Kana malees amma wanni wal-irrattii hololan maaltu jira? dandiin lameenu amala mataa isaanii qaban. Humana kana lameen giddutti wanni holola ta’u fi jibbisisaa miseensa walii gansiisuu jedhamee daandii itti jiramuudha. Har’a kan kaleessaa caalaa walitti dhufanii haasa’uuf, yaada wal-jijjiiruuf, shakkii fi waan biro isaan gidduu dhabamuutu natti mul’ata. kana jajjabeessu moo, ebaluun wal ga’ii akkasii irratti ebaluu abaare jechuutu, ummata biyya keessaa dhumaa jiruf furmaata ta’a. mee fakkeenya tokko haa kaafnu. Gaaffii fi deebii VOA afaan amaaraan gaggeeffamee irratti, yeroo jalqabaaf yaada ofii qofaa ibsachuu fi ilaalcha walii kabajuu dhageenye jirra. Kun ilaalcha gama lama jirudha. Kun akkamiin olola ta’ee, kan ABOn bakka buufatee dubbachaa jiruu, “ergamaa ebaluu” jedhamee holola akkamiin jedhama? warri qabsoo kana hundeesse, kan gamanaas ta’u gamasii, kan har’a qabsootti makamees, sabummaa isaaf jedhee qabsootti kan seene malee, eenyufuu ergamuuf akka hin taane beeku barbaachisa. Kun hangam gadi buunee, ilaalcha MANDARAA keessatti kufuu keenya argisisa. Namni qalbii akkasii qabu gonkumaa ummatakofan quuqame jechuu hin danda’u. maaliif yoo jedhame, qaamuma isaa hololaan qucisaa jira waan ta’eef.
- Chaampiyoons liigii: akkuman duratti kaasee , Qabsoon oromoo, chaampiyons liigii miti. Amma kubbaa haleelu hin salphatu. Daqiiqaa 90 keessatti kan ittiin gammadanii fi bo’an miti. waan katabnuu fi dubbannutti gammaduuf ykn aara galfachuuf yoo ta’e dogoggora seenaan namaa hin dhiifne hojjachaa jirra. Ummata kanaaf jennee jechi katabnu ykn dubbannu balaa dhalchuu akka dandeessu hubachuun dansaadha. Qeeqa ormi namatti hin gammanne dhiheessun illee karaadha. Kan dhalachuuf deemuu fi dhalatee dulloome jennu wal bira qabne akka karameellaa mi’eessuuf shukkaara itti dabaluun eessaanu nama hin ga’u. kan itoophiyaa dimokiraatessu daandi isaa isatu beeka. Daandii inni irra deemuuf murteessaan waan isa deeggarree katabneef miti. Inumaayyuu boruu taajjabbii keessa galchuu irra, katabanii harkaan itti laachuutu isaaf wayya. Inni walbummaa oromiyaa jedhus, daandi isaa isatu tolfata. daandii kana irra imaluuf kan isa fayyadu, karaa itti gaafatamummaan itti dhaga’amuun yaada kennuun baroodha. Jaallannus jibbinus, hundeessitoonni adeemsa isaanii irraa tilmaama adda addaa of irratti haa kennisisan malee, seenaa oromoo keessatti, seenaa badaas, gaariis qabu. karaa fedheenu haa imalanii ammatti kan barbaachisu daandii eegalan jabeessanii bu’aa barbaachisuu akka argamsiisan taasisuutu furmaata..bakka kaleessaatti hin deebinu yoo jenne, rakkoon kaleessaa akka irra hin deebi’amne taasisuudha.
- Midiyaalee komachuu:- maddi rakko kanaa inni adda duraa, ofitti amanamummaa dhabuudha. 2008 booda miidiyaa walii cufsiisuuf, hanga mootummaa kadhachutti ga’uu akka gaaritti nan beeka. halgaa daboo kadhachuu geenyerra. Obbolaa irratti miiidyaa cufsiisanii, wayyaaneef tapha gaarii umanii turuu fi adeemsi kun waan biraan wal qabatee ammallee ittin deemamaa jira. Dhukkubni kun har’allee itti fufee, midiyaa intarneetaa oromoon banachaa jiru irratti, ati ebaluu deeggartaa, ati kan shaneetii jedhamaa jiraachuu yennaa dhageenyu hedduu nama gaddisiisa. Hubadhaa jaarraa 21ffaa keessa jirra. Qabsoo keessas waggaa dheeraa turu dubbanna. garuu dalagaa diinaa wal irratti hojjanna. Mee kun eessaan nu ga’a.? tokkon arraba dheerate jennee, isaa kaanin gabaabbate yennaa jennu, lamaan keessaa dhabnee waan taanu wallaaluu keenya of irratti mirkaneessuu ni hubanna laata?
Yaada walii galaa:-
Kaayyoo Ummataa nama dhuunfaan jijjiirra taanaan, diinuma ofitti ta’a jirra. Dhimma oromoo ilaalchisee kan yaannu yoo taate, yaadi keenya waan Biyya alaatti ta’u irraa kaanee odoo hin taane, ummata miidhaa adda addaa dhandhamaa jiru tilmaama keessa galchuun odoo ta’ee madaala keenya eeguuf nu gargaara. Dhalooti har’aa ilaalchi Hawaasa isaanii Biyya alaa jiraatuuf qaban sadarkaa dhumaa irra ga’uu isaa gadi jabeesse dhaamuufin barbaada. Qeerroon har’a ka’umsa isaa seenaatu boruu dubbata. Amma iji nu ilaaltu yaadinee kan katabnuu fi dubbannu dhalota har’a garaa booreessaa jiraachuu haa hubannu. Waan hundi yeroo ammaa qormaata mataa isaa keessa jira. Warri walitti araarame, hoggana akkamii akka ijaaran mee yeroo haa laannuf. Namoota amma kana yaadu dhadhabanis goone hin fudhatiin. Walitti araaramuu isaaniif ragaan human tokko ta’uu ykn walitti makachuun akka mirkanaa’u hin hubatan jennees tilmaamu hin qabnu. Konfiransiin araara walii galaa illee akkaataa itti ta’u yaadamaa odoo jiru, daddaffiin har’a taa’aa, boris araara taa’ati konfiransii biro waamaa ! jechuun kana mee qalbiin haa ilaallu. Warra daandii haaraa eegales jalqabumaa ol fannisuun takkaan gadi darbachuu akka hin fidne haa qalbeeffannu. Wanni daddaffiin ta’e dhuma isaatu hin tolu. kana hundaa jabeessuuf, hawaasi Biyya alaa haala ilaallatee ho’uu fi qabbanaa’uu dhiisee waan jiru tasgabbiin tarkaafachiisuuf socha’uu qaba. nama dhuufaan har’a dammaqifamu irra, Biyya keessatti dammaqanii akka turan yaadachuu qaban. rakkoo odoo beekanii, namaan jabaadhu jechuun waan milkiif miti. Waan nu mudate irraa haa barannu. Jarjaraan Akaayi hin hiruti. Dhalli oromoo deeggarsi isaa, kan hojiin jabaateef ta’uu hubachuu qaba. Kanatu isaan jabeessas. Wal hubachuun yoo jiraate, bitaanis, mirgaanis yaabbatamu wal ga’iin koruma ta’uu hubachuun namummaadha.
* Y.G(2005): Burqaa430@gmail.com
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
Comments are closed.

robotstxt: allowed

filter: keep


text:
WASHINGTON, DC
— Bookee ykn Binnii dhukkuba Busaa daddabarsitu yeroo isheen haaraa wal hortu dhabamsisuu danda’uun dhukkuba Busaa dhabamsisuuf mala tokko ta’uun ibsamee jira.
Kunis lafa itti wal hortu bishaan hin yaane keessatti ta’uu akka qabu ibsameera.
Dhukkubii Busaa waggaa waggaan namoota kuma dhibba ja’a fi kuma jaatama ajjeesa kan jedhu jaarmayaan fayyaa addunyaa irra hedduun isaanii biyyoota Afrikaa uuffee saharaa gadii keessa jiraatu jedha.
Yeroo dheeraaf kan baratamee fi malli bookee Busaa ittiin ittisan saaphana siree dawaa farra Bokee Busaa cuuphame gargaaramu fi dawaa farra dhukkuba kanaa ta’e manneen keessatti biifuu ture.
Gama kaanniin Dubartoonni yeroo ammaa umriin isaanii shantamaa fi isaa ol-ta’an isa waggaa digdamaa fi soddoma dura ture caalaa amma fayya buleettii ta’uu isaanii jaarmayaan fayyaa addunyaa hubachisee jira.
Garuu dubartoota umrii dheeraa qaban kan biyyoota hiyeeyyii fi dureeyyii keessa jiran gidduutti waa’een lubbuun turuu kun adda addumaa agarsisee jira.
Gabaasaa Guutuu Armaa Gaditti Caqasaa


text:
Yihowa Farciˈraasine Isi Hiittoo Mannaati?
Ninke batinye gaˈrenni gamba yinoommoreetinna addi addi afoo coyiˈneemmoreeti; ikkirono mitto assinonke coyi no. Duuchunkurinni roorsine, Qullaawu Maxaafi kulanno Maganonna baalunku coyi Kalaqaancho Yihowa kaffi kaffi assa hasiˈneemmo. Yesuusi Kiristoosi lawishsha harunsate lowonta sharrammeemmo, Kiristaana ikkankeno lowo geeshsha hagiirsiissannonke. Mitti mittinke mannu Qullaawu Maxaafirenna Maganu Mangistere afanno gede ganyine rosiinseemmo. Maganu Yihowarenna Mangistesire farciˈneemmo woyi coyiˈneemmo daafira Yihowa Farciˈraasine yaamammeemmo.
Webisayitenke daaˈˈati. Qullaawa Maxaafa interneetete aana nabbawi. Ninke ayimmanna mayine ammanneemmoro ledde afi.


text:
Solid
Waani solid tokko states of matter kessatti kan bekamaniin walit-qabamu fi jijjirama volume diduun. Diqesanii (akka microscope jalatti) yoo ilalanii, solidiin amalla (property) sadii qaba :
- atomonni yokan moleculonni solid kessatti argamanii bayee walit qabamani argamu.
- Waanen solid kessatti argaman bakka ta'eet akkataa ta'een walit qabatanii ademuu. Kunis jabenya solidiif sababa ta'a. Mineralogy fi crystallograpy kessatti, fakkin (structure) crystal tokko akkata walitti qabamu atom crystal sunii irratti hunda'a. Fakkin crystal kutta diddiqa fi atomotta akkataa ta'een walit qabaman ofii kessa qaba, tesoon isaanis irra dedebia 3Diin ademma. Bakki duwaan kutalle crystal jiduu jiruu kan karaa hundumaan argamu lattice parameters jedhame bekama. Amalli (property)iin tesso qixee crystalla fulla kessa crystalat walitti qabama. Fakkii (structure) fi akkata (property) tesson crystalla amalla (property) crystalla kan akka cleavage, electronic band structure fi optical properties hundessa.
- Yoo humni ga'a ta'ee irratti gadhifame, amalli lameen kunii caccacabu danda'u, kunis akka tesoon crystal sunii hamatuu tasisaa.
- Waan solidiin hunda thermal energy hanga ta'ee ofii kessa qabuf, atomiin isaani ni chocho'a. Haa ta'u malee, sochiin kuni diqqa fi bayye jarjaradha, kanafuu sochiin kunii akkataa hundat ilalamuus bekamuus hin danda'u.
The branch of physics that deals with solids is called solid-state physics, and is a type of condensed matter physics. Materials science is primarily concerned with properties of solids such as strength and phase transformations. It overlaps strongly with solid-state physics. Solid-state chemistry overlaps both of these fields, but is especially concerned with the synthesis of novel materials.
The lightest known solid is man-made and is called aerogel. The lightest aerogel produced has a density of 1.9 mg/cm3 or 1.9 kg/m3 (1/530 as dense as water).
There are many solids in our every day lives. Some examples of solids are ice, wood, plastic, and more.


text:
Diddaa barattooti Yuuniversitii Haromaayaa kaasaniin wal qabatee guyyaa har’aa sirni abbaa hirree mootummaa Wayyaanee baraa gara baraatti barattoota mala adda addaan fixuu aadeffate har’as caalmaatti jabeeffatee itti fufee jira. Haala kanaa har’a 31/1/014 dallaa university Haromayyaa keessatti nyaata barattootaa keessatti summii lubbuu dabarsaa makuun barattootni nyaata kana nyaatan kumaatamni miidhaan guddaa irra gahuun kan mana yaalaa seenan yoo tahu, kanneen maqaan isaanii adda hin baane lakkoofsi isaanii tilmaamaan ja’a tahan lubbuun akka darbee jiruus dhagahamaa jira. Barattootni mana yaalaa galan illee lubbuu darbuu irraa akka hin baraaramne dhagahamaa jira. Kanneen maqaan isaanii adda hin bahiinii fi haala gabaasa kanaa jala jalaan kan gabaafnu tahuu gamanumaa Qeerroon hubachiifna.
7 responses
-
Pingback: Mooraan Yuuniversitii Haromayaa Goolame.Barattooti Hedduun Nyaata Summaaye Nyaachuu Irraan Miidhaman. | voicee
-
Pingback: Qeerroo.org: Mooraan Yuuniversitii Haromayaa Goolame – Barattooti Hedduun Nyaata Summaaye Nyaachuu Irraan Miidhaman | Fighting for Freedom and Equality
-
Pingback: Qeerroo.org: Mooraan Yuuniversitii Haromayaa Goolame – Barattooti Hedduun Nyaata Summaaye Nyaachuu Irraan Miidhaman | keje2013
-
Pingback: Mooraan Yuuniversitii Haromayaa Goolame.Barattooti Hedduun Nyaata Summaaye Nyaachuu Irraan Miidhaman. | QEERROO | OromiaTimes
-
duguuginsi sanyii hiree ummata oromooti.maaloo silaa isin tokkummaa hinqabdaniitiho,maaliif biyya qabna jettanii dhumtu?ykn hinajjeeftan.wacuu qofti maali?
-
Pingback: Mooraan Yuuniversitii Haromayaa Goolame – Barattooti Hedduun Nyaata Summaaye Nyaachuu Irraan Miidhaman | Dhaamsa Ogeettii
-
Pingback: Qeerroo.org: Mooraan Yuuniversitii Haromayaa Goolame – Barattooti Hedduun Nyaata Summaaye Nyaachuu Irraan Miidhaman | "KILLING OROMOS NEVER STOP THE OROMO STRUGGLE"


text:
KORBOO SHEEKKOTAA
Taammanaa Bitimaa irraa* | Mudde 03, 2013
DURADUBBII
Dubbiftoota barreeffata kanaa jaalatamoo fi kabajamoo, kanaan dura dhaamsa kanatti aanee jiru isiniif dabarseen ture: “kunoo harra irraa jalqabeen mataduree ”KORBOO SHEEKKOTAA”, jedhamu kana jalatti sheekkota gaggabaaboo (“short stories”) tan addaddaa isinii dhiyeessuuf yaala. Egaa kunis akkuma yeroon naaf hayyametti. Isin warri kana duukaa-buutanii dubbiftan akka itti gammaddan abdiin qaba.” Dabaleesoo, yeroo dabre sheekkoon: “1) HARKA TOLAA BALLEESSUU DIDE“, jedhamu akka mandheedhuma tana irratti baye kabajaanan isin yaadachiisa.
2) WALLAALUMMAAN BOONAA
Amma qilleensi Shaggar gammachiisaa miti. Kunoo, gara iyya-indaanqoo irraa kaasee hamma ammaattuu roobaa jira. Roobni kun kan harfixoon walsimate waan tayeef, oggaa keessa deeman nama waxala. Dabalee Uumaa waan beellama qabuuf, otuma bokkaan gadi-galaanuu manaa baye. Daatuun harkatti qabatee baye sunillee bokkeenya sirriitti irraa dhoowwuu hin dandeenyee, uffanni isaa xoolayee jira. Inni naannoo Birbirsaatti (Piyaassaatti) beellama namoota lama wajjin qaba. Tokko ilma eessuma-saatii wajjin yoo tahu, kaan immoo hiriyaa isaa takka tan: durayyaa, jidduyyaa fi oliyyaa-tti waliin baratan wajjini. Inni jara lachanuu bakka tokkoo fi yeroo tokkotti beellame.
Egaa, akkuma uummata Oromootti yeroo beellamaa sirriitti eeguun, akka yeroo Oromootti saafaa-dura sa’aa kudhanitti, mana-keekii isa mana manarraa, kan fuullee mana muuziqaa Abbaa-Doorii Abbaa-Diggaa jiruu sana dhaqqabe. Dabaleen fooqii fokkisaa, fokkisee Shaggar shaggaa biyyaa fokkisiise sana yoo hin jaalanneyyuu, waan jiddugaleessa tayeef, achitti isaan beellamuu dandaye.
Dubriin Dabalee Uumaa, Keelloo Magarsaa, namicha tokko kan hiriyaa-hojii waliif tahan fideetoo dhufe. Jarri lachuu mabba (unbarsitii) Finfinneetti wajjin xinjiree baratanii xumuruun, amma waajjira dhuunfaa tokko keessa wajjin hojjachaa jiru. Dabalee Uumaa waan jara sadan dursee bakka beellamaa gayeeef, shaayii ajajatee dhugaa jira. Inni erga Paaris, Biyya Faransaa irraa Shaggar dhufee kunoo bultiin afur guutera. Silaa nama biyya alagaa jiraate fi deebiyee galetti, waan biyyaa hundatuu itti-mi’aawaa inni ammallee shaayii Shaggar dhugee hin quufne. Dur, waggaa saddeet dura otoo Biyya Faranjii, Oroppaa hin ceyin, wanni Shaggar kan inni jaalatu yookaan otoo hin arrabsin dhuguu fi nyaatu, akaayyii fi bishaan Shaggar isa damma san qofa. “Biddeenni harka-harka jedha, itti-nyaanni barbareen weerarame, farshoon bishaan lagaa taye, bunni manneen bunaa dhamdhama buna biyya keenyaa hin qabu, — ” jedheetoo wanni inni hin komannee fi hin shokanne hedduu miti. Kunoo, biyya ambaatu biyya ofii kan dur caala nama jaalachiisaa, hardha waan Shaggar waan hedduu jaja, waan hedduu saada, waan hedduus faarsa.
Keelloo Magarsaa hiriyaa isaa, kan Aassaggid Geetaahuun jedhamu Dabalee wajjin walbarsiise. Amma kaan buna-aannanii, kaan immoo buna duwwaa, kaanis shaayii xoosanyii ajajatanii keekiis irratti dabalchaa jiru. Keelloo Magarsaas akkuma dubrii isaa, akka Dabalee Uumaa nama tapha jaalatu waan taheef, tapha hoo’aa irratti argamu. Dabaleen nama dira Shaggar, golobee Eekkaa keessatti dhalatee guddate. Ammoo, dubriin isaa dhalootaan nama Hara Maayaa ti. Hiriyaan Dabalees, Kumanii Gonfaa lammii Oromoo waan taateef, namoota amma wajjin haasawaa jiran keessaa kan Afaan Oromoo hin beekne, Aassaggid Geetaahuun qofa. Innis akkuma Dabalee Uumaa nama Shaggar keessatti dhalatee guddate.
Amma jarri sadanuu Aassaggid-iif jedhanii Afaan Amaaratiin haasawaa jiru. Booda haalli kun waan Dabaleetti hin tolleef, akka inni Afaan Oromoo beeku gaafate. Yoona Aassaggid Geetaahuun akka boonuu fi akka dallanuu taye. Eenyumtuu fuula isaa irraa kana beekuu waan dandawuuf, Dabaleen: “Afaan Oromoo beektaan siin jedhe mee, beekta moo hin beektu?” jedheeni. Akka abbaa lafaa, keessummaa nafxanyaa baacaa, isa ciisii ofiitti dubbatuu of-gochaa “maal afaan kana hin dandawuu, kuni gaafii maaliitti-mmoo? “, jedheen of-tuulaa, of-guuraa, fuula of-cilaattessee, adda isaa qoncoorsuun hoddhaa gundoo fakkeessee!
Ennasuma Dabalee Uumatiif dubbiin galte. Jennaan Dabaleen naamusaan of-qabee: “asuma Shaggaritti dhalattee mitii?” “Ee, ani namuma Shaggarikaa“, jedheen akka boonuus, akka caaquus tayeetoo! “Warri kees asumatti dhalatani moo gara biraatii dhufani?” “Abbilee kiyyaa fi aayyoo tiyyatu dursee Gondor irraa as dhufe. Isaan Gondoroota boontota hiriyaa hin qabne.“ Namticha kanaaf nama keessaa Amaara, Amaara keessaa immoo Gondoreetu caala. Sammuu isaa keessa walqixxummaan ilmoo namaa maxxaana wayiittillee dhokatee, waan jiru hin fakkaatu. Booda Dabalee Uumaa: ”erga asitti dhalattee Afaan Oromoo keessaa sagaleewwan tokko tokkollee hin wallaaltukaa”, isaan jedhe. “Lakki, ani waan tokkoyyuu hin beeku.” “Waawuu, dubbii hoo’ifte malee, jechoota lamaa-sadii beekuu hin ooltu! Namni Shaggaritti dhalate, keessumaa yeroo ammaa kana, yommuu guyyum guyyaan telebiishinni Afaan Oromootiin dabarfamu, waa dhagawuun isaa hin hafu.” “Abboo, ani homaayyuu hin beeku. Kunimmoo maal naaf godha jetteeti?” Himtii namticha kana keessa of-tuulummaa sonaan guddaatu asiinis, achiinis jamamamee ciisa.
Keelloo Magarsaa fi hiriyaan Dabalee Uumaa, Kumanii Gonfaa, hamma yoonaatti haasawa kana keessa hin seennee, callisanii jara lamaan dhaggeeffachaa jiru. Amma Kumanii Gonfaa: “Akkam afaan kun maal naaf godha jetta? Afaan Oromoo isa guddicha dhiisitii afaan xinnaan, namni 70 000-ni dubbatuyyuu beeknaan gaarii dha. Keessumaa as Toopphiyaa, impaayera afaanonni 77 dubbatamanitti, akka eegee re’ee afaanuma tokkicha duwwaa rarraafatanii deemuun nama hin baasu. Afaanota lamaa-sadii, dandeenyaan immoo sanaa ol beekuun faatii dha; badhaadhina!“, jetteen buna-aannanii kubbaayyaa keessaa habbuuqqachaa, ija ishii isa akka baatirii dhagaan isaa reefu bitameetti ifu sanaan hunda isaanii mimildhachaa. Yoona Aassaggid Geetaahuun akka dheekkamuus, akka mufachuus taye. Silaa dhipphinnii fi duubatti-hafiinsi golum golaan jiruu, Afaan Oromoo dubbachuun waan isa qaanessu; afaan namoota kitila 55-iin dubbatamuu kana beekuun waan afaan Amaaraa isa jalaa tuqu wayii itti-fakkaate.
Dabalee Uumaa isa Kumanii Gonfaa jettetti daran gammade. Fuulli isaa gurraachi bareedaan, inni akka nuugii mooyyeetti tumamee bayyeetti cululuqee miidhaguu sun, gammachuu isatti dhagayame sirriitti muldhiisa. Akka waan ibsaan gaafa gubaa fuula isaatti qabamee ifuutti bakkalchoomee muldhata. Gammachuu isaa kanas dhoksuu waan hin barbaanneef: “dubbiin obboleettiin too Kumaniin jette kun, dubbii sonaan cimaa taye. Dubbichi beekumsa guddaa fi kan tujuba-qabeessa taye of-keessatti hammatee jira. Afaan Oromoo afaan ganda wayii, afaan gosa xiqqaa wayii, afaan saba bicuu wayii fi afaan biyya maddee wayii sitti hin fakkaatin. Yoo feete bakka amma jirtu kana, Birbirsa wiirtuu Shaggarii fi wiirtuu Oromiyaa irraa kaatee hamma Maanya Hindiitti dubbachuu dandeessa. Oromiyaa baldhoo keessatti qofa otoo hin taane, Keeniyaa fi Somaaliyaa Kibbaa keessattis ittiin-dhimma bawuu dandeessa. Akkuma Kumaniin jette, afaan xiqqaa tokkoyyuu beekuun kennaa dha; badhaadhina. Nuti dukkana wallaalummaa isa ginni-bittee Habashaa nutti fe’e keessa teenyeti malee, harra biyyoota qaroomina ammayyaatiin sokkan, isaan saayinsii fi teeknolojiin ruuda qaxxaamuran keessatti, ijoolleen jidduyyaa fi oliyyaa irraa kaaftee afaanota alagaa lama yookaan sadii barachuu dha qabdi. Dabaleesoo, nama tokko afaan naannoo isaa beekuutu isa boonsisa malee, wallaaluun waan isa boonsisu tahuu hin qabu.
Namni tokko Maqaleetti dhalatee guddatee, Afaan Tigree wallaaluun waan isa boonsisuu miti. Akkanuma ani Gondoritti guddaddhee, yoon Afaan Amaaraa hin dubbaddhu tahe, waanan itti leeyyawu malee, waanan itti boonuu miti. Ati yaa obboleessa koo, hiriyoota kee isaan Afaan Oromoo dubbatan jidduu, as Oromoota walakkaa, Oromoota wajjin uumurii kee guutuu jiraattee sagalee tokkollee hin beeku jechuun kee raajii dha. Ilaakaa, kanatti boontee of-tuuluun kee wallaalummaa dha malee, beekumsa miti. Kan jaanjoffee (“faaraa”) nama jechisiisu malee, kan araadoyyee nama jechisiisuu miti. Haatahu malee, ani nama maaf ati afaan kiyya hin dubbanne jedheetoo sitti dhaadatu hin sehini. ”Qurciidhaan yoo qurcii jedhan malee, maaddiitti seenee borca. Booda keessa kuteeyyuu afaanan si kaaya namaan jedha“, kan jedhamu mammaaksa uummata keessanii, kan Amaaraan si yaadachiisuu fedha. Hundumtuu geeddaramaa deema. Dhagaanillee: rooba, lolaa, galaana, dambalii, cabbii, shuula, bubbee fi obomboleettii fayiin jijjiiramuun isaa waan beekamu. Geeddaramni lubbuu jireenyaa fi jiruu ti.”
Hamma yoonaatti dubriin Dabalee, Keelloo Magarsaa, riphee dhaggeeffachuu malee, kana irratti yaada ofii hin kennineeyyu. Dubbiin deemaa jiru kun, waan isa hin gammachiifne fakkaataa, jara gara yaada biraatti ceesisuuf jedhee: “maal kun mee kan nama tokko jaanjoffee jechisiisuu mitii!” Dabalee Uumaa akka abbaa alangeetti qubbeen isaa qaqallayyoo sana asii fi achi daddaaqsaa: “kan wanni akkanaa jaanjoffee hin jedhamne maaltu jedhamaree? Shaggar mee magaalaa guddicha dirbantii (“metropolis”) tayee! Dirbantii kana keessa kan jiraatu Amaara qofaa miti. Uummatoota baay’ee kan garagaraatu keessa jiraata. Afaanota hedduu kan addaddaatu keessatti dubbatama. Magaalaawwan guguddoon Dirbantii tahan karaa aadaas buburree dha. Aadaawwan danuutu isaan keessatti walsimata. Cuukkoo, caccabsaa, qincee, qorii, dhoddhoobboo, jikita, hollataa, qummushii, laaffisoo, qimxoo, dinnicha Oromoo, hancootee, qoqqocaa, jimaa — Oromoo nyaachaa; buna, itittuu, kantaraa, shaameta, bushbushii, bordee, daadhii — Oromoo dhugaa, handhuura Oromiyaa irra Oromootaan marfamii jiraachaa, otoo hireen jirtuu Afaan Oromoo lagachuun, dabraniituu gadi-xixiqqeessuun waan nama hin baafne.
Dhugaa dha; qotee-bulaan Mooxaa faa yookiis kan Sulultaa faa maaf afaan ormaa hin dubbanne hin jedhamu. Inni afaan biraa barachuu fi dubbachuuf carraa tokkollee, haala mijaawaa tokkollee hin qabu. Eessattuu qotee-bulaan afaanuma abbaa isaa qofa dubbata. Garuu, namni magaalaawwan guguddoo akka Shaggar keenyaa keessa jiraatu adda. Haala addaatu nama addaa isa taasisa. Ammaan tana: Londonitti Afaan Ingilizii qofa, Paarisitti Afaan Faransaa qofa, Barliinitti Afaan Jarmanii qofa, Roomaatti Afaan Xaaliyaanii qofa miti, kan dubbatamu. Kanaafan sagalee jaanjoffee jedhamtutti dhimma baye.”
Sana booda Dabalee Uumaa: “Ilaa kuunnoo argitaa!” jedhe, gara qarmammeettii manduree (barandaa) fooqii amma irra taa’anii haasawaa jiraniitti, quba-elemaa qabaa! “Ee, kuunnoo nan arga!“. “Mee maaltu achitti barreeffamee sitti muldhachaa jira?” “Afaan Arabaa, Afaan Faransaa, Afaan Xaaliyaanii fi Afaan Ingilizii gatii salphaan barsiifnaa, mee as koottaa jedha!” “Argitee gaaf tokko, gaafa biiftuun ganamaan baatee sirriitti nuuf iftu, dursanii otoo baargama hin ceene, isuma funyaan keenya jala jiru, as goraatii baraddhaa kan nuun jedhutu argama. Maal jette naan jedhi, otoo lubbuun tee jirtuu iddoodhuma sanatti: “Afaan Oromoo, Afaan Somaalee, Afaan Afaar, Afaan Sidaamoo, Afaan Hadiyyaa, Afaan Walaayitaa faa isin barsiifnaa koottaa itti-gammadaa kan jedhu agarta!” “Mee Waaqni kanuma nu haa dhaqqabsiisu!”, jedhe Keelloon, ammas dubbii qabbaneessuuf. Kanaa achi Dabalee Uumaa dubbii biraa itti hin fufne. Waan Qaallittii-tti beellama sa’aa kudhashanitti qabuuf, sa’aatii harkaa ilaallachaa herrega baasuuf, faadduu (keessummeessituu) waame.
Waan faadduun sun uffata-hojii isa baqqala-faajjitiin jifaaramee alaabaa Oromiyaa agarsiisu: koofiyyaa gurraacha, qomee diimaa fi dalgee adii uffatteef, Dabalee Uumaa ishii fi abbaa mana-keekii sanaa danuu malaalfate. Onneen isaa dhadhaa gammachuu dhuguun qabbanoofte. Qalbiin isaa sorsa gammachuu ulachuun urgoofte. Akkanuma garaan isaas daadhii isa booka dhuguun mirqaane.
Dabalee Uumaa herrega baasee, hojjattuu sanaaf shurgee (“tip“) qunnaan hammaaree kenneefii olka’e. Jara maraan “nagaan oolaa!” jedhee, Keelloo Magarsaa wajjin gara dhaabbii taaksiitti qajeele. Amma samiin Shaggar bishaan gadi-dhangalaasuu dhiisee jira. Kanaaf, Dabaleen aduu saafaa qaqqaammachaa taaksii wayyaalaan akkuma amala isaa: “guute, guute, guutekaa ka’uufii nama tokko duwwaatu hanqate“, jedhee wawwaatuuf sana yaabbatee, Keelloo wajjin gara Qaallittii-tti finxiriire.
Bishooftuu, Waxabajjii 2000
************** // **************
* Taammanaa Bitimaa: gurree@web.de
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
Write Your Comment Below.
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
Use the "Report Comment" link under each comment to report an inappropriate comment.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.


text:
WASHINGTON,DC — Addunyaan baruma baraan qilleensa isii oowwaa,qabbanaahaa gara dhabaa deemu kana maan goonaa jettee marii teetti. Mariin Sadaasa 26,2012 Doha,Qataaritti teettu tun 18essoo biyya 192 marii dhufa.
Qilleensa oowwu ykn jijjiiramu waan hedduutti jijjiira,baddaa ciranii balleessan,aara gurraachaa ykn aara hamaa makiinaa,warshaa,albuudaa fi waan hedduu keessaa bahu fa.Kana dhaabuuf muka dhaabuun fala tokko.
Afrikaan aaraa biyya guddattee nutti dhufetti qilleensa nurraa hammeessee horii nuu baasuu malani jedhanii biyya guddatte himatan.
Woma taateefuu warra gara Itoophiyaatii marii tana dhaquutti jiru keessaa tokkoo Dr.Girmaa Baalchaa,daarektera Fooremii Jijjiirama Qilleensa Itoophiyaati.Fedhiin Afrikaa fi Itoophiyaan maan jennaan, herregaan ykn yaadaan walii galanii akka walqixxee falmii jijjiirama qilleensa kanaa dubbachuu dandahuu jedha.
Addunyaan qilleensa oowwu kana harka shanii diqqeessuu feeti,malii diqqeessaniin ammoo garagar jira,warshaa diqqeessuulleen keessuma jirti.Wardhaa diqqeessuun ammoo biyya guddattee dhiba.
Itoophiyaan jijjiirama qilleensa kana akkamiin faluu dandeetti jennaan Dr.Girmaan.
“Yoo dandeettiin kiyya oli kahe muka dhaaba... teknoolooji argachuu qamna beekumsi keenna oli guddachu qabaa kana godhuuf ammoo horiin nu gargaaraa jedhan” jechuun fedhii Afrikaatii jedha.
Qilleensii jijjiiramu akka Dr.Girmaatti akka biyya Awurooppaa adoo hin tahin bisaan lafa jiraa dhiisii ka lafa jala jiraa,ka muka keessa jiraallee gossee Afrikaa duruu rooba irratti hirkattu rakkisa.
Falii qilleensa jijjiiramee oowaaa deemuun wallaanan guddaan akka ogeeyyotaatti muka dhaabanii qilleensa qabbanaahaa argatanii lafa qabbaneeffachuu, bulchootii addunyaa maan goonaa jedhanii Dohaa,Qataaritti dabran.


text:
Yaamicha Walgahii Waltajjii Marii Oromoo Australia
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
47 Comments
-
Mortar said,
Qabsoon Oromoo biyya ambaa irra deddeemanii walgahii gaggeessuu qofa ta’e.
-
The modern said,
Strougle need commitment and carriage, despite the name calling negative
Propogand by some,this focuse are moving toward createkng something, my left Oromo sprite
For the last change on Oromo cause.
-
Gundo Boore said,
Ani waanuma jara Waltaji Marii Oromo jedhu kana na aja’iba jira. Nama maqaan is Dr Bayyan Asooba jedhamu kana al tokko waiti inni OLF proper keessa ture, akka nama sabboona tokkottan ilaala ture, Obbo Leenco kanafis kabaja qabaachan ture.Har’a hojii jara kana yeeroon ilaalu bayyen itti gadda. Bar rakkoon oromo Ityophia waliin qabsa’u dhabu miti, jaratu qabso fi dhuga u’ummata keenya argus dhaga’uf hin-fedhan, kunis oromon yoo mirgi isa kabajame isaanis haalli akka amma dura ittiin Oromo samaa turan waan jala hafuf boris qabso oromo tumsanii yoomu ni qabsa’u jedhani amanun nama rakkisa.
Har’a ganaa humna sodatamu hin-ta’in jira, haala qabsoon oromo irra jiru irra, amma ille jarri yoo waliin qabsoofna jedhameyyu, haala dureen isaan ka’an waanuma amma Waltajjin Marii kun jedhu, saganata keesssan kan Oromo bilisoomsina jettaan kana dhiisa jedhu, kunis ittin qabso keenya laafisani bor ammo waanuma nannumma Oromo jedhu kana nurra dhiiftan malee isin waliin hin-deemnu jedhu…..Jarri Waltaji Marii kun ammas kana akka fudhachuf ta’u hin-shakinu…..
Dhiiro jarri Marii kun jaraa Obbo Marara fi obbo Bulcha faatiin akka adda ta’an hin-beekun. Yoo fedhan haa galan garu maaliif daboo nama kadha Adunya irra deemani namaa hawwattu.Yoo galu feetan galaa, amma Oromo irra usaa!!
Oromonnis seenanis isaanii waliin akka hin-jirre haa itti himnu, yoo rabbi gurra kenneraf ta’e.
-
Dhugaasaa Barreessaa said,
Yaa warra WMO kan dubbatu hundi fira yookaas huubataa ta’uu dhiisuu danda’uu isin jabaadhaa!
-
namoo dhaabbii said,
ayyanni Oromoo isin haaballeessu, badaa…fijijaa… Goobantoota harawafi Qorichi Mancaa qofa.
-
Mataduree said,
Viva WMO!
we re proud of u guyz!
jabaadhaa jabadhaa isin waliin jirra!., Qabsoon tooftaa barbaaddi, “politika’” bilchaataa fi tarsiimoo, dandeettii gaggeesitootaa ga’eessa ta’ee fi kan yeroo bara waliin deemuu, kan wareegama xiqeessuu danda’uu fi galii ofii akeekee kan deemu ta’uu qaba.
akka wagoota 10-15 darbee kana amaleefannee, oduu, olola, maqaa walxireessuu/wal halagoomsuu, wal-irratti duuluun dhaabbachuu qaba!. hara’as maqaa tokkumaatiin ummata fayyaaleessa waliin dhahaa jiran
Maqaa qabsootii warra farda jaamaa yaabbatee gulufuu, bara baraan wan walfakkataa odeessuu, kan tooftaaf tarsimoo ifa ta’ee hin qabne , waan hin jirre/hin taanee akka waan jiruu/ta’eetti odeessaan..lubbuu fi qabeenya uummata keenyaa hedduu gaaga’ee jira ammas gaagaa jira. jareen badii darbeerraa hin baranne hara’as biyya ambaa kana keessa maqaaa qabsootiin uummata Oromoo rakkisaajiran. biyya keessaatti uumata ficisisaa jiran…
kanaaf warra marii jabaadhaa badiin kaleessaafi hara’as moora QBO keessa deemaa jiru akka nutti hindeebine of-eggannoon sosso’aa!
-
dhugaassaa baale said,
Kan oromo marrif hinqopheesine kan marri oromoottifi garis taee hammas tae marritti hin hirmaane halalumaa hololla demsiisu oromoo tauu issattu shakki keessa nama galcha yoo oromo tae nama affaan oromoo dubattu wajiin dubachu maltu dhooge namni oromoofi maddae qabssayyaa kaleessa dhissi bojiiamma diinaatu wallinhojatte amamnssiifaata kan marri diddu akka issayyas issa barssisetti nubulchu fedha beekka ademssi issa akkuma garra issa dhokattaadha daabni ummatta issa garra dhoksatu bodeen issa salpina kales garre jirra bouruss niargina dectetar guddaan issa
-
Abdeta said,
wal mari’achuun maal qaba jallaan namni yeroo wal mari’atu yaada keetiis ni kaafta kan isaaniis ni dhaggeeyfattaa sii tahu itti amanta si tahuu didu ni didda.ganamumarraa waa takka osoo hin hubanne wal komachuun bu’aan fidu hin jiruu kan yaada qabu yaada isaaa dhaqee haa ibsatuu maal ree.
-
Olanaa said,
KKKK….KKK…KKKK…KKKK…KKKK.. Oromoon akka isin fedhii keessanii fi digumsaaf olii gadi didichaa jirtan isin irratti waan bareef adabadhaa ta’aa. Akka harree marga dheedee quufee badheerre demee alaakuu hin ta’iina. ILMAAN OROMOO MARTI WALII GALANII HUMNA CIMSACHUUN ABO WALIIN HIRIRAA JIRU.
-
Olanaa said,
Buchilicha Bitii ati osoo dalaalaa tatee hedduu milika’uu dandeessa maliif yoo jette hedduu sobuu fi waliin dhahuu dandeessa. garuu gonkumaa nama siyasaa ta’uu hin dandeessu. Ani hangan uummametti wallaalaa akka ketii hin argine. sif GALA LATA JECHI KOO BADA BOOYYEE NAMAA.
-
Qanquree said,
Harcaatuun qabsoo baqqatee deemte hundi malii haroomisu? Gantumaa, Habashumaa fi Impaayeeraa ? Impaayeri hin aromitu ni caccadi male. Utuu Imiyee jetanii haftu. Oromoon abadan harka hin latu. Duranuu gantuuti ittiguutee habashati galaa ture. Amma garuu calaalamera, ammaan booda seenan gantumaa rawwateera.
-
Fayyaaleessa said,
Yaa lammiiwwam Oromoo,
Murni Waltajjii Marii Oromoo moggaafatee kun, farra qabsoo bilisummaa Oromoo ti. Farra tokkummaa Oromoo ti. Farra walabummaa Oromiyaa ti. Murni kun, kittillayyoota Habashaa ti. Impaayeera Itoophiyaa tiksituu dha.
Murni kun, murna qalbiin laam-shoofte. Murna yeroo dheeraaf QBO laam-shesuu irratti boba’ee ture. Kan boba’aniis Oromoo keessa. Amma ammoo, akka saree maraatee maraatanii Awuroppaa, Kanaadaa, Ameerikaa fi Awustraaliyaa keessa asii fi achi fiigaa jiru. Gantootni tun, murni kun, ergamtoota Habashaa ti. Muni kun, yeroo dheeraaf qoobii ABO mataarra kaayatanii fi maqaa ABO uffatanii Oromoo keessa deemaa lammiiwwan Oromoo dogoggorsiisuu, diiguu fi addaan facaasuu irratti bobbahan.
Qabsoowootni Oromoo rakkinna keessaa hiikatanii walitti dhufaa jiru. ABO jabaatuu fi humnaawuuf deemaa jira. Qabsoon bilisummaa jabaatuu dhufaara. Kanatu, murna Waltajjii Marii Oromoo ofiin jedhu kana maraachaa jira. Maraatummaa kanatu olii fi gad isaan fiigsisaa jira. Murni kun saaxilamuu qabu.
-
Salphina said,
Dhugumaan egaa amma ilaalla Oromoo Autralia. kanaan dura juneyddiin yeroo dhaqe walga’ii cufsiisaniiru. Yeroo Duuti mallas Screeniidhaan ilaalmuuf jedhe tattaffii isaan godhanii dhaabsisaniiru. Ammas dhugumaan Ethiopiyummaa fudhatanii callifnaan hojiin isaan hojjechaa turan marri gatii dhaba jechuudha. Habashaaniis akka isaan moote mul’isuun hin hafu.
-
Mataduree said,
Gundo Boore,
yaadaa keef galatoomi,
garuu waan ati hubachuu qabdu 1ffaa, akka ati dhaaba kan itti amantu keessa taate ummata Oromoof qabsaa’uu feetu/qabsooftu, Oromoon kan biroos dhaaba isaaf tolu tolfatee qabsaa’uuf mirga qaba. mirgaa walii eeguun baruun yaadni dimokrasummaa asumaa jalqaba. kan ati itti amantu malee namni/dhaabni biroon jiraachuu hin qabuu?!
2-Qabsoon toftaa bilchaataa malee galiishee ga’uu hin dandeessu.. toftaan qabsoo immoo kan ati beektu/daggartu qofa ta’uu dhiisuu nimal;a.
3- Warra karaa nagaa qabsa’uu /kan dr. Mararaa , Bulchaa faa waliin maltu gargar godhee gaaffii jadhuuf?, WMO bar ammallee dhaaba siyaasaa ta’ee sagantaa isaa baafatee hin jiru . maal agartee akkanatti maqaa xureessuufiigda.?
Walii galatti mirga walii yoo hin kabajin, maqaxureessuu, ololalli dharaa QBO yoo ududdubaatti deebise malee tokkollee bu’aa hin qabu!
kan hedduu nama gaddisisuu, wagoonni darban 10-15 karaan ololaa fi maqaa walxuressaa/wal-halagomsaa eessaan akka nuga’ee jiru hubachuu dhabnee harra’as danfa dhiigaan ija dunuunfannee deemuu keenya!..kun ammoo ammas qabsoo keenya daran yoo dadhabse malee bu’aa buusu hin qabu!
-
Hidhama Asimara said,
Yaa wrraa nama arrabsuu malee hujii hojjachuuf of hinqopheesin jiruu keessan guutu nama arrabsaa jiraachuun beekumsaami yoo beektotaa taatan of sirreessuu yaala bara baraan akka gadigaloota hin ta’inaa yeroon yeroo hujiiti malee yeroo dhallii nama wali arrabsuum?
-
Borsee said,
Jarreen yaada keessan dhihesitan marti galata qabdu!
Namoonni tokko tokko ammallee hin guddaannee!. kabajaan yaada keessan dhihessuu hin dandeenye!.
jareen Oromiyaa walaboomsinaa , numalee kan biroon jirachuu hin qabu jattan, deemsta dadhabaa , ho’inaa dhigaa qofaan fiigdan, amata 1000 qabsooftani illee QBO fulduratti butuu hin dandeessan
As biyyaa ambaa kana keecha taa’aanii “pizza’ fi “Hamburger” nyaachaa jareenqabsa’aa of gootan kun qaana’aa!
kan foolii “baarudaa’” fuunfatee hin beekne marti As kaaba Amerikaa fi Europe dhufee goota ta’ee maal wayya dhiiroo?!
walallaan dubbatee ijoollee xiqqoollee amansiisuu hin dandeenye marti beeka ta’ee Siyaasa Oromoo irratti “expert” ta’uu feedha!
gadi deebi’ummaan kana caalu umaata Oromootti dhufuu hin danda’u! waan nama dhibu takka
-
Abdii bilisummaa said,
Maal waa’een waltajjii marii jedhu kun ? maqaa kana miseensa ABO dhiisaa ti ummani Oromoo dhagahuu hin fedhu kaleessa Obboo Leencoon ABO keessatti yeroo akka itti aanaa ti hojjetaa turan addunyaan guutuun akka isaan hogganaa ABO tti isaan beeka ture yeroo charteera ABOn seene akka hogganummaatti kan mallateesee Obbo Leencoo dha.
yeroo Obboo Ibsaa Gutamaa Finfiinnee tti hidhamaan Obbo leencoon atoo nama tokkon hin maryaatiin finfinnee deeman yeroo isan badii kana hunda dalagaan dhaabnii murtii irratti fudhatee akka obbo Leencoon hojii gad dhiisuu murtii dhaabii fudhate kana Obbo Leencoon gadi ta’anii shiraa ABO irratti xaaxuu hojii isanii keessa isa tokko ture.
ABO keessatti wal qooduu fi wal ganuun foottooquun itti fufe kana booda obbo Leencoon ABO keessa akka bahan dhaabi murtii fudhate murtiin dhaabii fudhatee kun murtii sirrii ti garuu obbo Leencoof gadda fi mataa bo’uu itti ta’e kana booda filmaata biraa waan hin qabneef maqaa haaraa WMO jedhu ijaaraani sila namni bishaan nyaatee oomachaa qaqabata jedhan mitiiree qaanii tokko malee maqaa Empaayiiraa ETHIOPIA haaraa deebifnee ijaaree keessatti ummani Oromoo akka mirga argatu goona jedhan,
Dhuguma yaada Obboo leencoo kana kan Oromoo qulquluu ta’e ni fudhataa jettaanii ni yaadu.
An gama karaa koon kaniin jedhu warraa amma maqaa waltajjii Mariin ummata Oromoo Afaan fajjeessa jiran kanaan ofumaa hin dhama’iina naf jedhani qabsoo oromoo kan nam tokkee osoo hin taane kan ummata Oromoo hundaati anatu si beekaan dur haafe ofuma maqaa keessan fi seenaa keessan hin xurreesina.
-
jajjabi said,
Yaa oromo wal arrabisun bu,aa nuuf hinqabu namni afaan kenya dubbatu hundinuu akkuma nuti bannee lallu kanatti banee dubbisa mee namoota arrabsinu kanaan yanni keysan nuuf hintanee yoo jenneen maal qabaa arrabsurra ani jara kana deggareti mit garuu bu,aan arraaba irra argamuu tokkollen hin jiru yoo waal tuffachu waal xiqqeysuu dubbi diinaf wal saaxiluu yoo tahe malee kanafuu beeka jallatees karaarrati deebifachuu wallalaa barsifachuu dubbi kabajaa oromoon waliif qabu jabeeyfachuu akkasuma warreen qabsoo irrati umri isaan fixanis kabajaa qabdan qabsoo dhala ammati firra dabarsaa galanni keysaan guddadha muxanno,tooftaa,tarsimoo qabdaniin jollee gorsa.
-
d said,
warra WMO galatooma waan itti jirtan itti jaabadhaa isiiniin boona!!!!!!!!!!
warra hujjiin kessan nama arabsuudhaa arabnii nuun bilisomsuu dhaabaan jedha.
-
Humneessaa said,
These guys are making an experiment on Oromo struggle, an experiment that they are not sure what the outcome could be. Their first experiment (Jijjiiramaa) completely failed to deliver promises they made; it also failed the Oromo struggle. They never learned a lesson from that less calculated move. They reorganized themselves and came out with different name to fail us again. Lenco Leta is responsible for making WABO captive in 1991, he has been hiding in the ABO trying to promote his ethriopianist ideology. By doing so he is responsible for internal instability in the organization. Lenco Bati, joined the struggle in 2005 and has a 7 year political resume , made his way to a high ranking officer position by nurturing clan politics in the organization is responsible for the 2008 split, surrendered hundreds of OLA fighters to Woyane. I dont have much to say about Bayan. My point is they should stop and analyze their past journey. Holding Woyane funded meetings all over the place does not move them an inch forward with their ethriopianist ideology. We are tired of the confusion you guys are creating…..STOP!
-
Diinaan Iolaa said,
Yaa jarana osoo wal arrabsuu fi maqaa wal xurreessuun nama bilsoomsa ta’e waggaa 20n dabran kana ni bilsoomna turre.
Akka kootti wal arrabsuun guddaa xiqqeessuun diina tajaajila malee Oromoo homaa hin gargaaru.Kan ani jedhe malee jechuun ammoo mallattoo fayyaa dhabuuti malee nagaa miti.Oromoon kitila 40 ol ta’uu yaaduma tokko qofa hordofa jennee yaadna yoo ta’e Saba kana tuffachuu bira dabree uf illee tuffachuudha.Kanaaf namni nagaan akkasitti hin yaadu.Kan akkasitti yaadu nama rakkoo mataa qabu qofa.Warri dhukubsatoota mataa maloo hedduu isin dhukkubee jira mana yaalaa deemaa.
Yoo hatattamaan mana yaalaa hin geenye yaroo gabaabaa keessatti carqii buustanii qullaa kaachuuf deemtu.Yoo akkas taatan ammoo ani hin gammadu akka Oromoo tokkootti nan qaana’a. Kanaaf maaloo dafaatii dawaa barbaadadhaa. Warri WMO dhimma keessan hin qaban maa rakkatanii.Arrabsuu dhiisaati waan barbaadan yoo gootan waan itti fakkate ibsachuuf namuu mirga dhaloota qaba.Arrabsitanii, sodaachiftanii, maqaa balleessitaniif namni yaada keessan hordofu jira natti hin fakkaatu.Kanaaf maaloo wayyaanee irraanfatanii WMOrratti yaroo keessan hin gubbina.Oromoon hundi karaa itti fakkaate filatee ijaaramee qabsa’uun mirga malee kenna keessan ta’uu hin qabu.Osoo isinii galee WMOn mana hidhaa keessa isin baasaa jira.Galanni kan WMO haa ta’u mana hidhaa keessaa baatanii Ugandaa fi Sudaan geessanituu.Osoo sammuu qabaattanii uraa amma argattanitti gargaaramtanii fala barbaadachuu qabdu.Akkuma meeshaa abbaan isin ka’ee dhufee hanga isin fuudhutti eegduu.Mee WMOn obboleessa keessan ta’uu hubadhaati diina Oromoo irratti qiyyaafadhaa.
-
Oz said,
From day to day oromo people killed by TPLF because of they are oromo but lik lencoo Laata still they playing game that mins nuut oromo fi Lola jecha Ammas haraka Garra jalatin dinan Wallin hojacha ummata oromo yomiyyu dhabamisissu Nama tahe tooko kana fu nut umman oromo ijaa mot ummata ityopiyatin lallutin lalla hi is a leader more than 40 years what Chang hi have for oromo people nonthing I don’t know I don’t know I don’t Shame on him hi distroid oromo people ijaa kamin ummata oromo durra dhabata waranna hikachisse Morra ti galichee ta uffit Berra baqatee hanga amma baqachuu jira BIg No X. X
-
Kolbaa said,
Duraan dursee nagaan kan Oromumaa haadurs!!
Makmaaksi Oromoo akkas jedha: “Maaliif ofhuutii ofiiyyuu duutii”.
Maaloo Oromoo walitti hin aariinaa. Rabbi umurii isnii haakennuuti, waan isaan ta’uuf deeman ilaala.
Nagaasoo Gidaadaa dura attam ture? ammamoo maarra Jira? akka Qamalee fi Jaldeessaa mukarraa mukkaatti utaalu.
Kannaafuu kan Oromoo baasa Jettan Utubaa fi itti cichaa. kana qofa kan Jarritti Jaldeewan kan xummura itti godhu:
Galatoomaa!
Kolbaa
-
Qabsoon Biyya keesa said,
Foon lafa jiruu Alaattin samirrati wal loolti jedhan, Oromoo umman oromoo Biyya kesati gidiiraa haammana hin jedhamnee kesati kufeetti jira.warii maqaa umta kanaan kabsoofna jetani bara baraan oromoo walnyachgisuu malee sagaantaa fi tooftaasa qabsootan itti milkeesu dandenyuu yeroo yeroon ummata kanaf hin ajesinee biyyama alaa fi biyya olatii maa walrratti dultuu kandarbee iraa maaf hin baratamuu? Mee wayyanee amma oromoo dhitaa jirtu wagaa egaa chartara keesa banee bara 1992 iraa kaasatti haaga bara amma keesa jiruu 2013,
1992-2013 wagaa 21 ilaala wagaa 17 qabsooftee nuun ammoo 5 nuubitee jirtti, nuutti wagaa 21 booda egumma chartaraa banee qabsoon tenya esa jirtii jetani ofgafatani beektuu laataa?
Haqa oromoof
-
Gundo Boore said,
Yaa obbo Mataa duree
Yaada kees argeera, anis namu kara itti fakaatte qabsa’un mirga isaatii jedhen jira. Amma waan nu wal-afaan nu deebisu hin-jiru, kan nama gaddisiisu garu, jarreen har’as kara nagaa woyyaanne waliin qabsoofne jijirra fidu dandeenya jedhan waan isaanu ijaan amma dura argan irra barachu dadhabu isaaniiti. Addunya kanna kessatti cunquritooni mirga saba cunqursanii tolaan kennan bayyen hin-mul’anne. Woyyaneen ammo abju akkasii hin-qabdu. Yoo ille gara nagaa dhufti ta’e yoo humna qabaanne qofa. Har’a akka amma laafne jirru kanaan namni gurra nu hin-kennu.
Yaa obbo Mataa duree yaada keef bayye galatoomi. Isnis jabaadha, nus haa jabaannu jaala koo.
-
sabanboni said,
yaa oromo dhugaama yoo oromiyaa yadanii mee maridhaa arabsoo dhisaa maliif walii arbisinaa ? isinuu dutii mafii ufii hutii
waan itti banuu laluu irraa calaa malee arabsuu mitii
anii akka kotii oromo yoo poloticaa cimaa qabatee ithiopia kessatii gahee gudaa taphataa jedhee amanaa
mee hundii kessanii qeqaa fii arabsoo dhisaa yadaa keysanii karaa positve taheen ibsaa
-
Gurmessa said,
Lets assume this scenario for one second: One day morning the sun rises from the west and wayyane voluntarily packs to Mekele (Badame), and gives Lencho lata and club to take over Ethiopia with all its army. One week after Lencho started enjoying palace palace life someone from Badme calls him to say Wayanae decided otherise and its time to leave the palace once again.
Although this scenario is unlikely, from Lencho and Cos. past its very easy to predict that he would be the first to be at Bole Airport once again without offering any resistance! Waht I want to say is that the folks brainwashed with Lecho’s erratic mentality are simply NOT up to the job of leading a nation when they ran away from the job at the moments when they were most needed!! They were tested!! It fair to say that oromos should feel “safer” under wayyane rather than under any one bearing the name “Lencho” or his ideology. Oromos want to be masters of their own nation, from Jijiga to Assossa, from Moyale to Raya, without any compromise! For that they need nothing short of a strong military leadership who can plan and carry out a long, bitter and sustained military campain, like any other nation in history which has suffered similar colonial hardship. Lecho’s approach to bypass this reality is purly to gain personal benefit at the expense of 40 millon Oromos who are familiar with every step of his move!
-
Fayyaaleessa said,
Yaa lammiiwwan Oromoo kan Awustraaliyaa jirtan,
Asiin dura yeroo Wayyaaneenii fi maxxannootni isii Awustraaliyaa olola facaasuu isin bira dhufan qaanessitanii akka saree akka ofduuba luucoftee deemtu gootan. Oromoo boonsitan. Hujii lammumaa hojjatan. Oromoon isiniin boona.
Har’a ammoo bifa biraa uffatee fi maqaa Waltajjii Marii Oromoo jedhuun muni Impaayeera Itoophiyaa tiksuuf tattaafatu kun Awustraaliyaa demuuf saganteefatee jira. Murni kun, kurna qabsoo walabummaa Oromoo dhabamsiisuuf dhoksaa fi ifaan hojjataa ture. Har’a ammoo, ifatti gad bahanii qoobii Itoophiyaa mataarra kaayatanii asii fi achi shubisaa jiru. Murni kun ayyaanlaallattoota, harcee fi harcaatuu qabsoo bilisummaa Oromiyaa keessaa baate. Akkuma beekkamu, Habashootni yeroo hundaa Oromoo diiguuf murna maqaan Oromoo ta’an kan hujiinii fi ilaalchi isaanii Itoophiyyoome itti fayyadamuudhan lammiiwwan Oromoo keessa facaasu.
Lammiiwwan Oromoo kan Awustraaliyaa jiraatan, ammallee akkuma asiin duraa kittillayyoota Impaayeera Itoophiyaa tiksuuf tattaafatu kana akka saaxila baaftan abdii Oromoo ti. Mee walhaa yaadachiifnuu, waggootuma xinnoo dura Habashootni, ” Obbo Leencoo Lataa fi Obbo Leecoo Baatii Mandeelaa Itoophiyaa ti” jedhaa leelisuun isaanii waan irraanfatamuu miti. Afaan Amaaraatiin akkana jedhaa turan ” Ato Leencoo Lataa na Ato Leencoo Baatii unatanyaa yeItoophiyaa Mandeellaa nachow” jedhaa turan. Yaa lammiiwwan Oromoo, jecha kana Oromootni waan irraanftan natti hinfakkaatu. Oromoon jecha qaba waan akkana ilaalu irratti. Inniis akkana jedha: Oromoon Habashaan leellifamu yookiin faarfamu kan fedhii Habashaa guutuuf hojjatu jedhu fi kan farra fedhii saba Oromoo ta’e jedhu; Oromoon Habashaan abaaramu ammoo kan fedhii saba Oromoo guutuuf hojjatu jedhu; inni kun jagna Oromoo ti jedhu; Oromoo dhugaa ti jedhu. Murni, maqaa Waltajjii Marii Oromoo moggaafatee Impaayera Itoophiyaa tiksuuf fiigu kun farra walabummaa Oromoo ti; farra walabummaa Oromiyaa ti. Kana duwwaa odoo hintaane, murni kun, farra tokkummaa Oromoo ti.
-
Burka Banti said,
yaa warra dimmi oromoo dhimma kiyya jechuudhaan murannoodhaan kaatanii jabaadhaa waaqayyoo ayyaana isaa isiniif haa baayyisun jedha , nutis aga humna keenyaa isin cina jirra , salphina keessaa wal haa baafnu ,
nagaatti !
oromiyaan ni bilisoomti !!
-
Dhugaa himaa said,
yaa saba ko oromo,
jarri ODF of jedhan kun TARSIIMOO, TOFTAA fi MUL’ATA haarawa qabna jedhani ittiin joonjessuu yoo itti milkaa’an oromota wallaloo fi akkuma jara sana maltuu fi gantuu nama ta’e qofa. ofiif laam-sha’ani qabsoon laam-sha’e,kaayyoon dullome jedhani seera dhaabichaa illee cabsani ODF ijaarrachuu isaani qaanfachuu mannaa dhaadatani oromof lallaban.amma ammo akkuma MIILLI QUNCEE TUQEE, QUNCEEN UDAAN TUQEE ITTIIN NAMA TUQE jedhamu san hujii fi seenaa akka udaani ajaa’uuf jiraatuun hugguu sabbontota fi qabsa’ota oromo tuqachuuf wixxifatan kana itti ofirra ittisu qabna yaa oromo. Tarsii moo fi mul’atichas ETOOPIYA ittiin haa galataan.
-
Gurmu abdi said,
Nu warra biyya oromiyaa jiruuf wanni isin haasoftan nuuf hin galle.takka ‘ximirat’ jettu,takka gimbot 7 jettu,amma immoo ofii keessanii bakka lamatti cabdanii ol gad jechaa jirtu.takka karaa nagaa deemnaa jettu, takka waraanaan jettu.maaaaaaaaaaal maaf akkana taatuu! Haa ta’u malee amma ka walga’ii awustralia kun maal?dhaaba oromoof dhaabbatu ka biroodha moo maal?ajandaan marii isaa nuuf hubatamaa miti?uummatni isin dhaabbanneerraaf jettan yaadaaf akeeka keessan beekaa hinjiru!nu hubachiisaa!lakkii oromoo biyya hambaa jiruuf faranjii(amerika awuroophaa)waliin walii gallaan oromiyaa maaltu galche jettu yoo ta’e,ammas oromoon waan isinii ciisu isitti hin fakkaatin.yeroo ammaa FDG kan geggeessaa jiru qeerroon kan biyyaa tokkummaa ijaarateet yaadaanis tokko ta’eet kana godhuun isaa dhaaba keessan degeruu qofa miti!rakkoo isarra ga’e jalaa fincila jira.mana barumsaa sadarkaa 1ffaa_barnoota ol anaatti reebamaa hidhamaa,arrabsamaa waan jiruuf fincila qonnaan bulaan qe’ee isaa dhabaa jira.adaraa nutti hinqoosinaa yoo akkas ta’e diinni maal firris maal!karaa nagaa oromiyaa bilisomsina yoo jettan ‘never’ amma habashaan kaaba kibba baha dhiyaa siyaasa mataa isanii barsiisaa jiru keesumaa magaalota oromiyaa keessa kaadiree galchanii jiru karaa tokko karaa nagaa jedhu harka biraan qawwee bitaa jiru.oromoo qawwee gata habashaan qawwee bita kun eennuuf .itti beekaa malee.oromia never with habesha(abysinia) yaada baayeen qaba………tokkummaan uummata ballaa oromiyaaf!!!!
-
Hantuuta Boruu said,
*Murnaan osoo wal deeggaruu hin taane waan ummata oromootiif tahu irratti wal marihachuun rakkinna hin qabu.
*Garuu namoonni tokko tokko kan asirratti manxassan deeggarsa gartuu isaanii qofa waan mul’isuuf fudhatama hin qabu.
*Kanaaf WMO ummata oromootii bu’aa qabaannaan osoo maqaa dhaabotaatiin wal dura hin dhaabbanne hawaasni oromoo bakka jiranii irratti hirmachuu qaban.
-
osoo hin hubatin hin gubatin said,
viva wmo hujiin keessan warra ummanni isaanuu ni qabsooynaaf jedhanuu walitti araarsuu dadhabe akka gama araaraa deeman godhuun, tarkaanfii boosaadha.
qabsoon tooftaa barbaaddi mala maluu barbaaddi meeshaa qabsoo cufa haarayoomsuu barbaaddi jabaadhaa tooftaa baafachuun of-haarayoomsuun oromummaa naraa hin hayxu olola booddessitootaaf bakka hin kenninaa warreen vairasii irraa hin fayyineen qabaman qoricha vairasichaa argachuu keessaniif hedduu dhiphachaa jiru “sammuun waan gaarii hojjachuuf hin uumamin shira hojjachuun tokkoffaadha” gaaftokko akka nama tokkootti dubbachuu ,hojjachuu fi of-dura tarkaanfachuun ni dhufa
-
Abaa Farda said,
These guys were very sad and expressed their dippest simpathy for the death of Oromo’s most brutal enemy. Now he is back incarnated through them. First they led his army through Oromo teritory to occupy Oromia, in return he kicked them from Oromia .Now they are refugees confusing the Oromos in Diaspora.Guys just shame on you.You never understand anything at all.
-
Waqjiraa Gudataa said,
ODF, Voyager to Autralia?,
For sure by Oromo Australian Standards, No Room for welcoming the shaky ODF on Australian soil whereby the sense of Oromummaa is as such a very impressive solid than the confused ODF-de fact without any viable vision in any form. When its project failed in North America and Europe, so why obbo Leencoo prefered a risky travel as a no win compromise with Oromo Australians who are a true voice activists for Bilisummaa and Walabummaa of Oromiyaa?. One thing is clear as an attempt to divide our society Ethiopianism VS Oromummaa as promised for their investor. But it will be their worst humilation by the Oromo Australian lions.
In 2013, there is a new sense of Oromummaa and one that in our history stronger,clearer and more enduring; our Tokkummaa and our strength in Oromo Civic aka OSA, Oromiyaa Women &Youth Association is as irreversible for our destiny. Instead of supporting the very outspoken Oromo Rally held in North America and Europe for the suffering of our nation, ODF’s voyager to Australia is only diverging the Oromo attention from a unison action, but the Oromos proudly won over such enemy attempt and showed the world how they are united and standing for their national cause. What is a shame for ODF is at least a no lip-service in supporting the Oromo rally while they cried for Malassa natural death when innocent Oromos killed by him. So ODF for whom??
-
Teddy Afro said,
This very night The Ethiopian Singer Teddy Afro will do fundraising night for ODF book you reservation soon.
Viva Ethiopia Shame Oromuma
Ajaibaa mooo
-
Dhugumaa said,
It is very easy to see who is behind them just by looking at who’s financing these international flights. The reasoning is simple: As usual the anti-oromo alliance-from colonizers- know that they can never control oromos and their resources directly. Instead they use people who claim to be oromos as their proxies and that’s is the way it has always worked for them. Sad thing is oromos of today are extremely alert. No one bearing the name Leecho or Dima can fool oromos any more. We have seen them before, not only betray their comrades-in-arms but the oromo nation at large. It will never work. Hope Ausis will teach them a lesson or two. Wish them good trips, though.
-
Q said,
Maal tahuuf dhama raasu!!!!!!!!
Jarana deemtan deemaa malee Wayyaaneen biyya alaa kana keessa hin jirtu. Asumaa daddemtani nama afanaafaajesina jattan kursii owwisuu irra ummanni Oromoo guddatee jira. Deemaa biyyatti Democrasy baantan kana hujjii irra oolchaa. Asii xeenuun bu’aa hin qabu. US, Europe, Australia – maal tahuuf olii gadi daddeemtu. Hamma asii daddeemtani oromoo irra olooltan deemaati diinatti dhagaa darbadhaa.
Silaafuu kanneen arihaman, kanneen abdii kutatan fi kanneen manatti galan irraa maaltu eeggama. Amma yakkamtootni illeen itti dabalamani, nama of godhuuf tattaafatu – waan hedduu nama dinqaati. Guyyaa tokko Sabni oromoo isin gaafachuuf taa’a. Kan hamma ammaa nagaya turelleen (Bayyaan) amala isaa fidate hunoo gandummaan nama jaara jedhee cinqamaa jira. Oromoon bahaa garuu warra ati waliin jiru dura akka dammaqe beekuun akkamitti akka sirakkise ifaa miti. Dilanuma doofaa dha edoon.
-
Borsee said,
Virus ololaa fi maqaa xureessuu , “Xuresiosis-ololasis” jedhamuu Moraa QBO keessaa tatamsa’ee namoota hedduu faalee jira!!.
Yasa Oromoo mallatoo dhukkuba kanaa irratti beekaa namoota mallatoo walfakaata agarsiisan marra mana yaalaa ODF geessuun qabsoo fi uummata keenya yaa fayyifnu!!!!!!!!!!!!!!!!!!!!!!!!!!!
ODF, Therapy kennuun maqaa xuressuu fi ololan qofa jiraachuu irraa fayyisee gara qabsoo siyaasaa wal hubannoo dhugaa fi tarsimoo qaroo ta’eetti deebisa!!!
Warreen virus “Xuresiosis-ololasis” kanaan hin qabamne jabaadhaa irraa of eega (olola fi nama oromoo maqaa xureessuun dhukkuba ta’uu beektanii irraa akka fagaattan!)
-
Biyyaa said,
Leencoo fi warreen isaan hoogganaman kun qabsoo oromoo isa duraan gadi fageessanii awwaalanii turan har’a akka barbaadan maalumatu isaan kakaase? Gareen kun maallaqa diinota oromoo (wayyaanee dabalatee) irraa argataniin ummata keenya ajjeesissuf akkasumas haga danda’n hiisisuuf dadhabbii malee hojjechaa jiru. Leencoon erga gooftaan isaa Mallas (Meles Zenawi)du’ee asitti maaluma dhagaheetu qabsoo kanatti akkas cimee? Afuuftuu hundi dhiigaa fi imimmaan oromootiin beekamuu hindandeessu. Leencoo, osoo garaa qabaattee duruma mootummaa cehumsaa sana keessaa hinbaatu turte. Oromoota ati hanqina geggeessummaatiin ajjeesifte seenaan ifa baasa. Qabsoon oromoo osoo ati harka keessaa qabduu akka eessayyuu hingeenne hojii kee dabarte irraa hubachuun salphaa dha. Hawaasni oromoo Australia garee sobduu kana qaanessee of duuba deebisuu qaba, Gaaffiilee ciccimtuu gaafachuun soba isaanii waliin deebi’anii akka galan gochuu qabu.
-
KALACHA WAQ said,
Asii ol yoo kachu dadhaban assi gadi kachu hidadhaban. Asii ol kachun dadhabii qabba asii gadii kachun salpha fakata garuu furguugfamani halaya bu’u malaa.
-
KALACHA WAQ said,
AFD=ODF=0
-
gebreselassee said,
the only way to unite and move forward to make ethiopia a beautiful, prosperous country is to unite the amharas and the oromos AND LIVE AS ONE PEACEFUL NATION!!!!!!!
-
Bakalcha said,
Dhuguma yoo dhimmi Oromo nu yaachisu tahe ! siyaasa yeroo amma oromoon kessa jiru,haala ganfa afrikaa tifi akkasumas kan adunyaan amma keesa jirtu yoo gaddi fageenyaan kan xiinxaluu dandeenu tahe karaan ykn tooftan furmaata hinqabnne ardhas tahe turus Oromoodhaf fayidaa argamsiisu kan dandahu sochi amma WMO adeemsisa jiru akka tahe natti dhagahama kanaafu gufuu isin muddatu hundayyu jabbinnan birra darbitani yoo itt fuuftan waa bu’uuressu nidandeessu jedheen yaada. kanaaf jabaadha itti fuufan jedha. walbalaalefachuunif maqaa namoota xureesuf namoon yeroo isaan baleessan kisaara heddu kessa akka jiran natti mulata
-
Boontiittii sabaa said,
ajaajibaaaaaaaaaaaaaaaaaaaaaaaaaaaaaaaaaaaaaaaa
-
e badee said,
shame on ODF for holding OLF flag.
-
Neither said,
It seems that the Lencho’s have two plans : (Plan A) They are trying to buy some trust from the desprate diaspora Oromos .(plan B): If that fails, they will negotiate with Wayane and go back to Ethiopia and participate in the coming election…making fool of Oromos at home. These people and their associates are tired of living in foreign country. They getting old and need to settle somewhere. So, going back to Ethiopia and living there with a salary that is paid to every member of the parliament is a must..for these nonsense garbagges. Had it been in the jungle, I would put a bullet in to their heads. But it is a foreign contry and ….. My conclusion, OPDO Wayane is better than this idiots which gave us OPDO, “the Gudifecha Lij, to help its mom, Oromo people,lol!


text:
“Warri bilisummaaf dhaabbatne jedhan,garuu Qabasoo (Sochii) sabaa irraa fagaatanii taa’anii ilaalan,akka nama osoo qotee hin facaasiin midhaan haammachuu fedhuu ti.Isaan kun warra Bokkaa,Bakakkaa fi Hangaasuu ykn Balqqeessa hin qabne hawwanii ti.Qabsoon sabaa qabsoo sammuu ykn qabsoo irree tahuu danda’a.Haa tahu malee qabsaa’uu feesisa.Warri aangoo of harkaa qaban mirga tokko illee tolaan (kadhaan) kennanii hin beekan;kennuuf illee hin deeman.Sabni cunqursaa of irraa hin buufne yoom iyyuu taanaan waanjoon gabrummaa isa irraa hin bu’u.”
Sirna gabrummaa dhabamsiisuudhaaf qabsaa’aa kan ture lammiin Ameerikaa Fredrick Douglas jecha armaan olii kana yeroo dubbatu haalli namootaa naannoo isaa turan sun maal akka inni fakkaachaa ture tilmaamuun kan nama rakkisu miti.Yaadni gabaabaan garuu ergaa baay’ee of keessaa qabu kun har’a illee amalootaa Ummata keenyaa ykn qabsaa’ootni hedduun qaban kan calaqqisiisu waan taheef seensa barreeffama kiyyaa taasiseen ittiin jalqabuuf filadhe.
Yeroo baay’ee,bakka baay’eetti nammootni danuun (hedduun) dheebuu fi fedha bilisummaaf qaban odeessu malee,deemsa qabsoo bilisummaa Oromoo shaffisiisuuf isaan irraa waan barbaaddamu gumaachuuf yeroon isaan dubbatan ykn tarkaanfatan hin mul’atu.Kaleesa kana turre,dheeggadda sana hojjachaa turre jedhanii alala guuruu,gocha kaleessaan jiraahuu barbaaduu maalee har’a kan hojjachuu qabna jedhanii hin yaadan;warra har’a kaleessaan jiraachuu fedhanii dha.
Jarreen akkasii kun akka waan nammoota dursanii waa’ee gabrummaa saba Oromoo hubatanii,Bilisummaan illee karaa yaada mataa isaanii qofaan akka dhufutti ilaalu.Ijaaramanii dirqamaa fi wareegama bilisummaan gaafattu hin bahin,Gatii bilisummaa guddaa (qaalii) lubbuu jijjiirraa hin qabne sana namootni biraa akka baasan (kafalan) eeggatu.Taa’ani hidhii xuuxaa gaaffii dhuma hin qabnee fi komii Oromiyaan bilisoomuu dhabbuu tarreessaa oolu.Mataa isaaniitii garuu ofitti deebi’anii aarsaa ykn wareegama bilisummaan na irraa barbaaddu ykn gaafattu gumaachaan jiraa?Jedhanii osoo of hin gaafatne deeggartummaa (miseensummaa) kaleessaan alala guuru.
Waan taheef gochaan akkasii kun nama bilisummaa saba isaa hawwuu fi ani qabsawaa,deeggaraan ture ofiin jehu tokko irraa kan eegamu miti.Nami Lammiin (Qomoon) isaa akka garummaa jalaa jalaa bahu hawwu tokko yeroo hunda nama kan biraa irraa waa eeguu dhiisee ani qabosoodhaaf maalin godhe ykn gumaachaas jira,jedhee of gaafachuu qaba.Yoo waan hin goone tahe ykn waa gochuufiis hin dandeenye ta’e/taate,akkasumas fedha hin qabaatne ammoo afaan ofii qabchuun fi harka ifii maratanii taa’uun beekumsa guddaa dha.Kanaan ala bahanii garuu olola diiggaa oofuun fi maqaa xureessii gaggeessuun faallaa qabsoo fedhii isaa/isii sana dhaabbachuun meeshaa diinaa fi kanneen akeeka QBO dura dhaabbatanii fiixaan baasuu taha.
Kanaaf amalli akkasii jijjiramuu qaba.Lammiin Oromoo kamuu saba isaa bilisa baasuu fi Oromiyaa keenya walaboosuuf ga’ee ofii gurmuunis tahe nam-tokkeen gumaachuun dirqama seenaa dhalootaa ti.Halaala taa’anii ilaaluun fi kan kaleessaa alala guuruun nama Oromummaan itti dhaga’amu irraas hin eeggamu.
Xalayaa biraan hanga wal agarrutti.
Galatoomaa.
Ahmad Kamaal